title: Oktjabrskoje (Pohjois-Ossetia-Alania)

text: Oktjabrskoje on Vladikavkazin esikaupunkipiirin ("Prigorodnyi raion") hallinnollinen keskus. Vuonna 2010 Oktjabrskojen asukasluku oli 10 436 ja koko esikaupunkipiirin 108 665 henkeä.


title: Voimamieskilpailut

text: Voimamieskilpailut on voimailu-urheilun muoto, jossa kilpailijat mittelevät voimiaan erilaisissa lihasvoimaa vaativissa lajeissa. Osa lajeista muistuttaa paljon voimanoston lajeja ja osalla on juuret skotlantilaisissa Ylämaan kisoissa. Monissa voimamieskilpailujen lajeissa koetellaan myös kilpailijoiden kestävyyttä.


title: Héctor Yazalde

text: Héctor Casimiro Yazalde (29. toukokuuta 1946 Avellaneda, Argentiina – 18. kesäkuuta 1997 Buenos Aires, Argentiina) on entinen argentiinalainen jalkapalloilija. Hän kuului vuosina 1970–1974 Argentiinan maajoukkueeseen ja teki kaksi maalia kymmenessä ottelussa. Hän edusti seuraurallaan muun muassa Intependientetä, Sporting Lissabonia ja Marseillea. Hän voitti vuonna 1974 Euroopan Kultainen kenkä -palkinnon.


title: Erich Herrmann

text: Erich Herrmann (21. toukokuuta 1914 – 13. huhtikuuta 1989) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Herrmann pelasi turnauksessa kolme ottelua.


title: Lihula (kunta)

text: Lihula () on entinen kunta Virossa. Kunnan alue kuuluu Läänerannan kuntaan Pärnumaan maakunnassa. Ennen vuoden 2017 kuntauudistusta Lihula oli itsenäinen kunta, joka kuului Läänemaan maakuntaan.


title: Lihula (kunta)

text: Kunnan asukasluku oli 2 195 (2015), pinta-ala 367,31 neliökilometriä ja asukastiheys 6,0 asukasta neliökilometrillä. Lihulan kunnan keskus oli Lihulan epäitsenäinen kaupunki (). Lihulassa oli muun muassa Kirbla-niminen kylä.


title: Lihula (kunta)

text: Lihulan linna mainitaan asiakirjoissa vuonna 1211. Se oli muinaisen Saaremaa-Läänemaan keskus. 8. elokuuta 1220 virolainen armeija voitti ruotsalaiset Lihulan taistelussa.


title: Lihula (kunta)

text: Vuonna 2011 Lihulan kunnassa (Lihulan epäitsenäinen kaupunki mukaan lukien) oli 2 310 asukasta, joista 2 244 (97,1 %) oli virolaisia, 45 (1,9 %) venäläisiä ja 24 (1,0 %) muita kansallisuuksia.


title: Lihula (kunta)

text: Vuonna 2002 Lihulan johtoon valittiin juutalaisvastaisia mielipiteitä esittänyt kansallismielinen Tiit Madisson. Elokuussa 2004 kaupunkiin pystytettiin Neuvostoliittoa vastaan Waffen-SS-joukoissa taistelleiden virolaisten patsas, joka sittemmin siirrettiin pääministeri Juhan Partsin käskystä Tallinnan miehitysmuseoon. Nykyinen kunnanjohtaja on Varje Ojala-Toos.


title: Flufenatsiini

text: Flufenatsiini on tyypillinen antipsykoottinen lääke eli neurolepti. Flufenatsiinia käytetään mm. skitsofrenian, vaikeiden psykoosien ja akuuttien maanisten vaiheiden hoidossa bipolaarista mielialahäiriötä sairastavilla. Flufenatsiinia käytetään ennen kaikkea pitkäaikaishoitona.


title: Flufenatsiini

text: Flufenatsiini kuuluu fentiatsiiniryhmän piperatsiiniluokkaan, ja on vaikutukseltaan erittäin voimakas. Flufenatsiini on haloperidolia voimakkaampi, ja jopa 50–70 kertaa voimakkaampi kuin klooripromatsiini.


title: Flufenatsiini

text: Flufenatsiinia käytetään ensisijaisesti vaikean skitsofrenian hoidossa potilailla, jotka eivät reagoi muihin, yleisemmin käytettyihin skitsofrenialääkkeisiin. Flufenatsiini annostellaan tavallisesti pitkävaikutteisina intramuskulaarisina (lihaksensisäisinä) pistoksina 2–3 viikon välein, ja hoito aloitetaan aina lähes poikkeuksetta sairaalassa, jotta optimaalinen annostus ja mahdolliset haittavaikutukset saadaan tarkasti selville.


title: Flufenatsiini

text: Yhden flufenatsiini-injektion vaikutusaika on tavallisesti 3–4 viikkoa.


title: Flufenatsiini

text: Flufenatsiinilla on oraalisesti tablettimuodossa annosteltuna huono biosaatavuus: 40–50 %, johtuen aineen erilaisesta imeytymisestä elimistöön ja aineen voimakkaasta metabolismista maksassa. Flufenatsiinin eliminaation puoliintumisaika on 15–30 tuntia.


title: Flufenatsiini

text: Flufenatsiini jakautuu siihen sitoutuneiden rasvahappojen ja hydrokloridin mukaan kolmeen alaryhmään joiden tuotenimet ovat:


title: Flufenatsiini

text: Flufenatsiini "dekanoaatti": Modecate, Prolixin Decanoate, Dapotum D, Anatensol, Fludecate, Siqualone Decanoate. Flufenatsiinidekanoaatti-injektioliuoksessa flufenatsiini on liuenneena seesamiöljyyn.


title: Flufenatsiini

text: Flufenatsiini "enantaatti": Dapotum Injektion, Flunanthate, Moditen Enanthate Injection, Siqualone Enanthate.


title: Flufenatsiini

text: Flufenatsiini "hydrokloridi": Prolixin, Permitil, Dapotum, Lyogen, Moditen, Omca, Sediten, Selecten, Sevinol, Siqualone, Trancin.


title: Flufenatsiini

text: Flufenatsiini annostellaan tavallisesti intramuskulaarisesti. Aloitusannos on 0,5 mg (yli 60-vuotiaille potilaille aina puolet tästä) jonka jälkeen 5–10 päivän päästä 1 mg, mikäli lääkkeen todetaan auttavan potilasta, ja siitä on tälle enemmän hyötyä kuin haittaa.


title: Flufenatsiini

text: Jos lääke on sopiva, annostelua jatketaan kliinisen vasteen mukaan. Tarvittava annostus vaihtelee kuitenkin 0,5–4 mg välillä 2–5 viikon välein, ja on hyvin yksilöllinen. Joissakin tapauksissa joissa annostus on huomattavan korkea, yli 50 mg, annostusta lisätään varovasti 12,5 mg kerrallaan, pyrkien kuitenkin mahdollisimman pieneen annostukseen. Kerta-annos on kuitenkin maksimissaan 100 mg.


title: Flufenatsiini

text: Kuitenkin potilailla jotka ovat olleet herkkiä feniatsiineille tai potilailla joiden voidaan olettaa olevan erityisen alttiita flufenatsiinille ja ekstrapyramidaalisille reaktioille, hoito aloitetaan tavallisesti oraalisesti tablettimuodossa.


title: Flufenatsiini

text: Oraaliannosta nostetaan hiljalleen 2,5 mg:sta 15 mg:n vuorokaudessa, ottaen kuitenkin kullekin potilaalle yksilöllisen optimaalisen annoksen joka on tavallisesti 10–15 mg vuorokaudessa. Potilaan totuttua flufenatsiiniin, voidaan varovasti siirtyä oraaliannostuksesta intramuskulaariseen pistokseen.


title: Flufenatsiini

text: 12,5 mg flufenatsiinidekanoaattia on ekvivalentti annos 100 mg tsuklopentiksolidekanoaatin, tai 20 mg flupentiksolidekanoaatin kanssa.


title: Flufenatsiini

text: Flufenatsiinin haittavaikutukset ovat hyvin samanlaisia kuin haloperidolilla: niitä ovat mm. lääkkeen dopamiinin vaikutusta salpaavasta vaikutuksesta johtuvat parkinsonismi, vapina ja akatisia. Flufenatsiinin pitkäaikainen käyttö aiheuttaa usein tardiivin dyskinesian, eli kasvojen ja suun, joskus myös vartalon tahdonalaisten lihasten pakkoliikkeisiin. Pitkäaikainen käyttö ja virheellinen annostus voivat johtaa myös hengenvaaralliseen neuroleptioireyhtymään.


title: Flufenatsiini

text: Flufenatsiini vaikuttaa myös voimakkaasti ekstrapyramidaalijärjestelmään. Ekstrapyramidaaliset sivuvaikutukset ovat suoraan verrannollisia hoidon kestoon ja annostuksen suuruuteen.


title: Flufenatsiini

text: Flufenatsiini aiheuttaa klooripromatsiiniin verrattuna harvemmin sedatiivista vaikutusta tai allergisia hylkimisreaktioita. Flufenatsiinin härmistymistä silmän sarveis- ja verkkokalvoihin on tutkittu, muttei ole tähän mennessä vielä tavattu.


title: Osmussaari

text: Osmussaari (, ) on Luoteis-Virossa sijaitseva Suomenlahden saari. Etäisyys Osmussaarelta Viron mantereelle on 7,5 km. Hallinnollisesti Osmussaari kuuluu Lääne-Nigulan kuntaan Läänen maakunnassa. Saarella on vain kaksi vakituista asukasta. Saareen pääsee kalastajaveneellä Dirhamin satamasta. Saarella vierailee vuosittain 3 000 turistia.


title: Osmussaari

text: Osmussaari nousi merestä noin 2 000–3 000 vuotta sitten Baltian klintistä. Maa kohoaa edelleen noin kolme millimetriä vuosittain, minkä takia saaren pinta-ala kasvaa koko ajan etelän suuntaan. Saarta ympäröivät merenalaiset harjanteet ja rannikon kalliot. Osmussaaren pinta-ala on 480 hehtaaria, mikä tekee siitä Viron neljänneksitoista suurimman saaren. Saari on matala ja sen korkein kohta on seitsemän metriä meren pinnan yläpuolella. Kaksi niemeä saaren kaakkoisosassa muodostavat "Storhamnen"-satamapaikan. Vanhempi "Minsia"-laituri vastakkaisella rannalla hylättiin vuonna 1902. Osmussaaren omistaa pääasiassa Viron valtion ympäristöministeriö ja vähäisissä määrin myös sisäasiainministeriö. 540 miljoonaa vuotta sitten Osmussaaren lähistölle iskeytyi meteoriitti, minkä takia saarella on gneissibreksiakiviä.


title: Osmussaari

text: Saaren kasvilajisto on melko runsaslukuinen, mutta kasvillisuus on harvaa, eikä saarella ole yhtään metsää. Puut ovat olleet saaren historian aikana niin harvinaisia, että yksittäiset puut saatettiin tuntea erisnimillä. Yleisimpiin kasvilajeihin saarella lukeutuvat sikoangervo, kissankello, keltamatara, kissankäpälä, tähkätädyke ja "Phleum phleoides". Kasvilajeista 29 on suojeltuja ja niistä harvinaisin on kallioilla kasvava tanskankuirimo. Lintulajisto on runsas. Saarella on tavattu 178 eri lintulajia ja 90 saarella pesivää lajia. Luonnonvaraisia maaeläimiä on vain vähän. Nisäkkäistä saarella tavataan kettua, majavaa ja lepakkoja. Osmussaari on Natura 2000 -aluetta. Viime aikoina saarta on puhdistettu sekä sen asukkaiden että saarella kasvatettavien lampaiden avulla. Lampaat ovat pääasiassa islantilaista rotua. Vuoteen 2007 saarella oli lampaiden lisäksi eestinhevosia.


title: Osmussaari

text: Saaren ruotsinkielinen nimi Odensholm tulee Odinin nimestä, joka legendan mukaan haudattiin saarelle. Vironruotsalaiset asuttivat Osmussaaren 1300-luvulla, mutta historiallisia lähteitä saaresta ennen 1700-lukua on vain vähän. Ensimmäiset asukkaat tulivat eri tutkijoiden mukaan joko ulkomailta Suomesta ja Ruotsista, tai Viron mannermaalta. 1700-luvun alussa kulkutaudit tappoivat suuren osan saaren väestöstä. Tyhjentyneet alueet asutettiin kuitenkin nopeasti uudelleen. Vuonna 1776 saarelle rakennettiin kirkko, josta on ehjänä enää osa sen tornista ja seinistä. Paikalla oli myös hautausmaa, mikä on nyt jo tuhoutunut kokonaan. Vuonna 1850 saarelle rakennettiin majakka, joka on sekin nyt jo tuhoutunut toisen maailmansodan aikana. Saarelle rakennettiin koulu, joka toimi vuodesta 1883, mutta joutui lopettamaan jo kymmenen vuotta myöhemmin. Koulu avattiin uudelleen 1910, mutta se joutui tällöinkin lopettamaan pian toimintansa ensimmäisen maailmansodan sytyttyä.


title: Osmussaari

text: Muille Viron saarille poikkeuksellisesti Osmussaaren väkiluku kasvoi aina 1930-luvulle saakka ja vuonna 1934 saarella asui 119 asukasta. Viron neuvostomiehityksen myötä saarelle perustettiin sotilastukikohta 12. kesäkuuta 1940 ja asukkaat evakuoitiin Vormsiin. Viimeisimpänä paikkana Virosta neuvostoarmeija vetäytyi Osmussaarelta joulukuun alussa 1941. Asukkaat palasivat saksalaisten tulon myötä vuonna 1942, mutta suurin osa lähti pakoon Ruotsiin puna-armeijan edetessä takaisin alueelle vuonna 1944. Neuvostoaikana saari oli suljettua sotilasaluetta. Vuonna 1954 saarelle rakennettiin uusi majakka sodassa tuhoutuneen vanhan tilalle. Neuvostomiehityksen loputtua saari avattiin jälleen ulkopuolisille. Viimeiset venäläissotilaat lähtivät saarelta vuonna 1993. Vuodesta 1996 saari on ollut suojelualuetta. Se oli asumaton aina vuoteen 2001 asti, jolloin sinne muutti yksi perhe lampaidenhoitoa varten.


title: Willem de Vlamingh

text: Willem de Vlamingh (28. marraskuuta 1640 Vlieland Alankomaat – noin 1698) oli flaamilainen merikapteeni, joka kävi tutkimusmatkalla Australian lounaisrannikolla 1600-luvun loppupuolella.


title: Willem de Vlamingh

text: Vlamingh liittyi vuonna 1688 VOCiin eli Hollannin Itä-Intian kauppakomppaniaan ja lähti samana vuonna ensimmäiselle matkalleen Bataviaan. Vuonna 1696 de Vlaminghin retkikunta lähti kartoittamaan Amsterdamista Uuden Hollannin (nykyisen Australian) lounaisrannikoa niitä aluksia varten, jotka purjehtivat Intian valtamerellä ja myös etsimään aluksen "Ridderschap van Hollant" haaksirikosta vuonna 1694 selviytyneitä. Hänen komennossaan oli kolme alusta, lippulaiva "Geelvink" sekä "Nyptangh" ja "Wezeltje".


title: Willem de Vlamingh

text: Haaksirikkoisia ei löytynyt, mutta 29. joulukuuta 1696 de Vlamingh löysi Rottnestin (”rotanpesä”) saaren, jonka hän nimesi havaittuaan siellä rotan kaltaisia eläimiä, jotka todellisuudessa olivat pussieläimiin kuuluvia lyhythäntäkenguruja eli quokkia. 10. tammikuuta 1697 hän osui joelle Swan River (”joutsenvirta”), jonka hän nimesi, koska joessa ja sen ympäristössä oli mustia joutsenia.


title: Somalian politiikka

text: Somalian politiikkaa määrittää sisällissota, joka vuodesta 1991 on jakanut maan useisiin sotiviin osapuoliin ja itsehallinnollisiin separatistisiin alueisiin. Somalimaan luoteisosassa on alue, joka muodostaa vakaan joskin vailla diplomaattista tunnustusta olevan suvereenin valtion.


title: Somalian politiikka

text: Vuoden 2007 alussa Somalia vahvisti siirtymäkauden hallituksen (TFG), joka on äskettäin saanut päätökseen taistelun Islamilaisten oikeusistuinten liittoa (ICU) vastaan. YK tukee TFG:tä. Viime aikoihin asti se on hallinnut hallinnollisesta pääkaupungista Baidoasta käsin. Loppuvuodesta 2006 siirtymähallinnon joukot naapurimaa Etiopian joukkojen tukemana karkottivat ICU:n Mogadishusta. Afrikan unionin rauhanturvajoukot tukevat siirtymähallintoa sen pyrkiessä pitämään maata valvonnassaan.


title: Somalian politiikka

text: ICUa vastaan käydyn sodan aikana itsehallinnolliset osavaltiot Puntmaa ja Galmudug ovat liittoutuneet läheisesti TFG:n ja sitä tukevien Etiopian joukkojen kanssa. Muut entiset itsehallinnolliset alueet, kuten Lounais-Somalia, Hiiraan ja Jubbalaakson liitto yhdistyivät TFG:hen.


title: Somalian politiikka

text: Somaliasta tuli yhdistynyt itsenäinen valtio 1. heinäkuuta 1960, kun Brittiläinen Somalimaa ja Italian Somalimaa yhdistyivät muodostaakseen Somalian tasavallan. Brittiläisen Somalimaan aikoinaan muodostanut alue julistautui yksipuolisesti itsenäiseksi alueeksi vuonna 1991, ja se tunnetaan nykyään nimellä Somalimaa.


title: The Raconteurs

text: The Raconteurs (Australiassa The Saboteurs) on yhdysvaltalainen blues-rockia soittava superyhtye. Se on julkaissut kaksi albumia, "Broken Boy Soldiers" (2006) ja "Consolers of the Lonely" (2008).


title: The Raconteurs

text: Yhtyeen jäsenet tunnetaan aiemmista projekteistaan: Jack White soittaa The White Stripesissa, Brendan Benson on tehnyt soolouraa, Jack Lawrence soittaa The Greenhornes- ja Blanche-yhtyeissä ja Patrick Keeler soittaa The Greenhornesissa.


title: The Raconteurs

text: Yhtyeen kotipaikka on Nashvillessä. Yhtyeen virallisten kotisivujen mukaan yhtyeen juuret ulottuvat erääseen kuumaan kesään kun ystävykset Jack White ja Brendan Benson kirjoittivat ullakolla kappaletta "Steady, as She Goes". Vuonna 2005 White ja Benson sekä Jack Lawrence ja Patrick Keeler kokoontuivat Detroitissa ja vuotta myöhemmin ilmestyi ensimmäinen albumi. Jäsenten aiempien yhtyeiden suosion takia The Raconteursia alettiin hyvin nopeasti kutsua superyhtyeeksi. The Raconteurs ei kuitenkaan ole samaa mieltä, koska heidän mielestään termi tarkoittaa jotain ennalta suunniteltua tai väliaikaista, mutta The Raconteurs on "vanhojen kavereiden perustama uusi bändi".


title: Jokipii (sukunimi)

text: Jokipii on suomalainen sukunimi, joka on muun muassa seuraavilla henkilöillä:


title: Lapinleinikki

text: Lapinleinikki ("Ranunculus lapponicus", syn. "Coptidium lapponicum") on pohjoisen pallonpuoliskon havumetsävyöhykkeen ja arktisen alueen leinikkikasvi ("Ranunculaceae"). Laji on Suomessa rauhoitettu ja se kuuluu Euroopan unionin luontodirektiivin liitteissä II ja IV mainittuihin kasveihin.


title: Lapinleinikki

text: Monivuotinen lapinleinikki on kasvaa 10–15 cm, joskus jopa 20 cm korkeaksi. Varsi on ohut, rento ja nivelikäs. Kasvi juurtuu usein nivelkohdistaan maahan. Pitkäruotisia lehtiä on vähän. Lehtilapa on 2–6 cm leveä, munuaismainen ja kolmijakoinen tai -osainen. Lehtilavan liuskat ovat vastapuikeita ja kärjestä matalahalkoisia.


title: Lapinleinikki

text: Pitkäperäiset kukkavarret ovat lehdettömiä. Keltaiset kukat kasvavat yksittäin lehtihangoissa. Kukissa on kaksi kehäkiehkuraa. Verholehtiä on kolme kappaletta, terälehdet ovat 4–8 mm pitkiä ja mesikuopallisia. Suomessa lapinleinikki kukkii kesä–heinäkuussa. Hedelmistö koostuu 3–4,5 mm pitkistä pähkylöistä, jotka ovat muodoltaan pitkäomaisia ja niissä on lyhyt, käyrä ota.


title: Lapinleinikki

text: Lapinleinikin levinneisyysalue on sirkumpolaarinen. Euroopassa sitä tavataan Norjan, Ruotsin ja Suomen keski- ja pohjoisosissa sekä Pohjois-Venäjällä. Levinneisyysalue jatkuu edelleen itään läpi Pohjois-Siperian, Venäjän kaukoidässä laji levittäytyy myös etelämmäksi. Pohjois-Amerikassa levinneisyysalue kattaa Alaskan ja suurimman osan Kanadaa. Lisäksi lajia tavataan Grönlannissa ja Huippuvuorilla.


title: Lapinleinikki

text: Suomessa lapinleinikkiä kasvaa Järvi-Suomen pohjoisosista ja Pohjois-Karjalasta Lappiin. Lapinleinikin kasvupaikat tunnetaan Suomessa kuitenkin puutteellisesti. Laji on alueellisesti uhanalainen Järvi-Suomessa, Pohjanmaalla ja Pohjois-Karjalassa., mutta Lapissa laji on yleinen


title: Lapinleinikki

text: Lapinleinikki kasvaa kosteilla paikoilla, kuten ruoho- ja heinäkorvissa, kosteissa lehdoissa ja viidoissa.


title: Nimzowitschin puolustus

text: Nimzowitschin puolustus on shakkiavaus, jota kuvailevat siirrot


title: Nimzowitschin puolustus

text: Avaus on nimetty Aron Nimzowitschin mukaan. Hän käytti avausta useasti. Avaus on hypermoderni, ja musta antaa usein valkean rakentaa ison sotilaskeskustan, jota musta sitten koettaa murtaa.


title: Nimzowitschin puolustus

text: Avaus luokitellaan ECO-koodistolla koodille B00.


title: Kulkurin taival

text: Kulkurin taival – kaikki levytykset 1946–1979 on Tapio Rautavaaran tuotannosta koottu boksi, jossa on noin 340 laulua vuosilta 1946–1979. Osa kokoelmalle tulevista raidoista pelastettiin savikiekoilta. Kokoelma julkaistiin 1. lokakuuta 2008.


title: Kulkurin taival

text: Levyn mukana on noin 245-sivuinen kirja, jossa on muun muassa täydelliset filmo- ja diskografiat sekä runsaasti kuvia. Kirjassa on myös levyillä olevien kappaleiden tiedot.


title: Kulkurin taival

text: Kokoelmalla ei ole aivan kaikkia Rautavaaran taltioituja lauluesityksiä, sillä siltä puuttuu muutama televisio- ja elokuvanauhoitus.


title: Kulkurin taival

text: CD 1: 1946–1951CD 2: 1951–1953 CD 3: 1954–1955CD 4: 1955–1957CD 5: 1957–1959CD 6: 1960–1962CD 7: 1963–1964CD 8: 1964–1965


title: Kulkurin taival

text: CD 9: 1965–1966CD 10: 1967–1968CD 11: 1968–1969CD 12: 1970–1973CD 13: 1973–1979


title: Kulkurin taival

text: CD 14: LASTENLAULUT/JOULULAULUT


title: Sigmund Haringer

text: Sigmund Haringer (9. joulukuuta 1908 − 23. helmikuuta 1975) oli saksalainen jalkapalloilija, joka pelasi puolustajana.


title: Sigmund Haringer

text: Uransa aikana Haringer edusti FC Wacker Müncheniä, 1. FC Nürnbergiä ja FC Bayern Müncheniä, jossa hän voitti Saksan mestaruuden vuonna 1932.


title: Sigmund Haringer

text: Vuosina 1931−1937 hän pelasi 15 maaottelua. Hän oli voittamassa MM-pronssia vuoden 1934 kilpailuissa Italiassa.


title: Reijo Inna

text: Reijo Inna (s. 1957) on suomalainen rumpali, joka soitti Leevi and the Leavings -yhtyeessä. Inna opiskeli samassa Etelä-Espoon yhteiskoulun keskikoulussa Gösta Sundqvistin ja Jari Malisen kanssa vuoteen 1973. Inna oli yhtyeen alkuperäinen rumpali, mutta hän jätti yhtyeen pian sen perustamisen jälkeen. Hän oli mukana yhtyeen ensimmäisellä, "Mitä kuuluu, Marja-Leena?/Rakas Annika..." -singlellä, mutta yhtyeen ensimmäisellä, "Suuteleminen kielletty" -nimisellä albumilla hän soitti vain muutamalla kappaleella. Inna on myös laulanut kappaleen "Rakas Annika...". Hänen tilalleen Leevi and the Leavingsin rumpaliksi tuli Jarmo Leivo.


title: Heinrich Keimig

text: Heinrich Keimig (12. kesäkuuta 1913 – 15. tammikuuta 1966) oli saksalainen käsipalloilija ja olympiavoittaja, joka pelasi maalivahtina. Hän oli mukana Saksan kultaa voittaneessa joukkueessa Berliinin olympialaisissa 1936. Keimig pelasi turnauksessa yhden ottelun.


title: Mihail Aleksejev

text: Mihail Vasiljevitš Aleksejev (; 15. marraskuuta 1857 Tver, Venäjä — 25. syyskuuta 1918 Krasnodar, Venäjä) oli venäläinen kenraali ensimmäisen maailmansodan aikana. Venäjän sisällissodassa hän taisteli vastavallankumouksellisten valkoisten puolella.


title: Mihail Aleksejev

text: Aleksejev syntyi sotilasperheeseen, hänen isänsä oli 64. kazanilaisrykmentin kapteeni. Mihail Aleksejev valitsi myös sotilasuran. Hän valmistui Moskovan jalkaväenkoulusta 1876 ja pääsi vänrikiksi isänsä rykmenttiin. Hän opiskeli Nikolain esikunta-akatemiassa. Valmistumisvuotensa 1890 jälkeen hän toimi 1. armeijakunnan päämajan vanhempana adjutanttina Pietarin sotilaspiirissä ja Nikolain akatemian sotahistorian laitoksen professorina.


title: Mihail Aleksejev

text: Venäjän–Japanin sodan sytyttyä 1904 Aleksejev nimitettiin päämajoitusmestariksi Venäjän 3. Matsurian armeijaan. Vuonna 1908 hänestä tuli Kiovan sotilaspiirin esikuntapäällikkö ja vuonna 1912 13. armeijakunnan komentaja.


title: Mihail Aleksejev

text: Ensimmäisen maailmansodan alussa elokuussa 1914 hänet nimitettiin lounaisen rintaman esikuntapäälliköksi ja hän sai ylennyksen täydeksi jalkaväen kenraaliksi. Esikuntapäällikkönä hän suunnitteli menestyksekkään hyökkäyksen Galitsiaan. Vuotta myöhemmin tsaari Nikolai II:sta tuli Venäjän armeijan ylipäällikkö. Aleksejev nimitettiin pääesikunnan (Stavka) esikuntapäälliköksi. Hän vastasi kaikista Venäjän sotatoimista Euroopassa. Tässä tehtävässä hän toimi elokuusta 1915 maaliskuuhun 1917.


title: Mihail Aleksejev

text: Helmikuun vallankumouksen jälkeen 1917 Aleksejev yritti säilyttää monarkian Venäjällä ja johti sekä poliittisia järjestöjä että sotatoimia valkoisten vastavallankumouksellisten puolella. Hän kuoli sydänkohtaukseen syyskuussa 1918, ja hänen ruumiinsa haudattiin aluksi Venäjälle, josta suku siirrätti ruumiin Serbiaan Belgradiin.


title: Uusintialainen hyökkäys

text: Neo-intialainen hyökkäys on intialaisiin puolustuksiin kuuluva shakkiavaus, jota kuvailevat siirrot


title: Uusintialainen hyökkäys

text: Avauksen toinen nimi on "Seirawanin hyökkäys" Yasser Seirawanin mukaan.


title: Uusintialainen hyökkäys

text: Avauksella on samanlaisuuksia Trompowskin hyökkäyksen kanssa, mutta erotuksena Trompowskin hyökkäyksestä neo-intialainen hyökkäys on hyvin harvinainen näky huipputasolla.


title: Uusintialainen hyökkäys

text: Mustan suosittuja vastauksia ovat 3...h6, joka pakottaa valkean lähetin perääntymään tai lyömään mustan ratsun, ja 3...Lb4+, jolloin avaus voi muuntua Nimzo-intialaiseksi puolustukseksi, jos valkea pelaa 4.Rc3.


title: Uusintialainen hyökkäys

text: Neo-intialainen hyökkäys luokitellaan ECO-koodistolla koodille E00.


title: Hans Keiter

text: Johannes Ferdinand "Hans" Keiter (22. maaliskuuta 1910 Mülheim an der Ruhr – syyskuu 2005) oli saksalainen käsipalloilija, käsipallovalmentaja, olympiavoittaja ja maailmanmestari. Hän kilpaili myös ratajuoksussa, korkeushypyssä ja soudussa. Ammatiltaan Keiter oli poliisi.


title: Hans Keiter

text: Keiter toimi kapteenina Saksan kultaa voittaneessa joukkueessa Berliinin olympialaisissa 1936. Hän pelasi turnauksessa kolme ottelua ja teki kaksi maalia. Kaksi vuotta olympialaisten jälkeen Keiter voitti Saksan joukkueessa kaikkien aikojen ensimmäisten sisä- ja ulkokäsipallon MM-kilpailujen kultamitalit, ja on näin yksi niistä harvoista käsipalloilijoista, jotka kummankin pelimuodon MM-kilpailuiden kultaa ovat saavuttaneet.


title: Hans Keiter

text: Varsinaiselta ammatiltaan Keiter oli poliisi, jossa ammatissa hän toimi 40 vuotta. Hän toimi myös käsipallovalmentajana, ja valmensi tuolloin kaksi Länsi-Saksan mestaruutta ulkokäsipallossa vuosina 1966 ja 1968.


title: Robert Sara

text: Robert Sara (s. 9. heinäkuuta 1946) on entinen itävaltalainen jalkapalloilija. Hän on naimisissa ja hänellä on yksi lapsi. Hänen nuorempi veljensä Josef oli myös maajoukkuetason jalkapalloilija.


title: Robert Sara

text: Hän aloitti uransa SV Donau Wienissä, josta Austria Wienin valmentaja Eduard Frühwirth hankki Saran joukkueeseensa vuonna 1964. Austria Wienissä hän oli vuoden 1978 Cup-voittajien cupin finaalissa Anderlechtille hävinneessä joukkueessa. Austria Wienin jälkeen hän edusti vielä Favoritner AC:ta ja FKL Wimmeriä.


title: Robert Sara

text: Uransa aikana Sara pelasi Itävallan maajoukkueessa 55 ottelua, joissa hän teki kolme maalia. Maajoukkuedebyyttinsä hän teki vuonna 1965, jolloin Itävalta voitti Wembley Stadiumilla Englannin 3−2. Hän toimi Itävallan kapteenina vuoden 1978 MM-kilpailuissa, joissa Itävalta sijoittui seitsemänneksi.


title: Robert Sara

text: Sara oli Austria Wienin valmentaja vuosina 1988 ja 1998.


title: John Glascock

text: John Glascock (2. toukokuuta 1951 Islington, Iso-Britannia – 17. marraskuuta 1979 Lontoo, Iso-Britannia) oli brittiläinen muusikko, joka muistetaan parhaiten Jethro Tullin basistina.


title: John Glascock

text: Glascock aloitti uransa jo vuonna 1962 veljensä Brianin kanssa The Juniors -nimisessä yhtyeessä, jossa kitaristina toimi tuleva The Rolling Stonesin jäsen Mick Taylor. Johnin seuraava yhtye oli progressiivista rockia soittava The Gods (mukana tulevat Uriah Heepin jäsenet Lee Kerslake ja Ken Hensley), jossa hän oli mukana vuoteen 1969 asti. Tämän jälkeen Glascock oli mukana lyhyen aikaa yhtyeissä Head Machine, Toe Fat ja Chicken Shack, kunnes hän liittyi vuonna 1972 englantilais-amerikkalaiseen flamenco-rockia soittavaan Carmen-yhtyeeseen, jossa hänen veljensä Brian toimi rumpalina. Yhtye muutti Lontooseen ja teki kaksi Tony Viscontin tuottamaa albumia. Carmen lämmitteli Jethro Tullia vuoden 1975 Yhdysvaltain-kiertueella.


title: John Glascock

text: Carmenin hajottua samana vuonna heikon menestyksen vuoksi Glascock muutti aluksi Yhdysvaltoihin, kunnes vuoden lopulla basisti Jeffrey Hammond erosi Jethro Tullista ja Ian Anderson muisti Glascockin ja pyysi tätä yhtyeeseen. Glascockista tuli näkyvä hahmo Tullin lavashow’ssa energisen liikkumisensa ja itse suunnittelemiensa esiintymisasujen ansiosta.


title: John Glascock

text: Euroopankiertueella keväällä 1978 Glascock sairastui vakavasti. Ilmeni, että hammastulehdus oli levinnyt hänen sydämeensä vioittaen sydänläppää. Hän joutui isoon sydänleikkaukseen, josta ei koskaan toipunut täysin ennalleen. Hän oli sivussa Jethro Tullista loppuvuoden 1978 ja palasi yhtyeeseen keväällä 1979. Heikosta terveydentilastaan huolimatta Glascock jatkoi huoletonta elämäntyyliään, johon kuuluivat kovat juhlat ja päihteet. Monien varoitusten jälkeen Ian Anderson joutui vapauttamaan hänet basistin paikalta kesken "Stormwatch"-albumin nauhoitusten.


title: John Glascock

text: John Glascock kuoli marraskuussa 1979 sydämen toimintahäiriöön.


title: Neustadt-palkinto

text: Neustadt-palkinto on kaikkein mittavin Yhdysvalloista peräisin oleva kansainvälinen kirjallisuuspalkinto. Palkinnon saajaa ei ole rajattu esimerkiksi proosan, lyriikan tai näytelmäkirjallisuuden alueeseen, vaan hän voi edustaa mitä tahansa kaunokirjallisuuden lajia. Palkinnon perusti 1969 "Books Abroad" -kirjallisuuslehden päätoimittaja Ivar Ivask nimellä "Books Abroad International Prize for Literature". Se nimettiin myöhemmin uudelleen nimelle "Books Abroad/Neustadt Prize", ja nykyisen nimensä "Neustadt International Prize for Literature" se sai 1976.


title: Neustadt-palkinto

text: Palkinto muodostuu kunniakirjasta, hopeisesta kotkansulasta ja nykyään 50 000 dollarin suuruisesta rahapalkinnosta. Palkinnon jatkuvuuden varmistaa Ardmoressa Oklahomassa sijaitseva Walter ja Doris Neustadtin lahjarahasto, ja palkinto on nimetty tämän perheen mukaan. Myös Oklahoman yliopisto ja sen kirjallinen julkaisu "World Literature Today" osallistuvat palkinnon rahoitukseen.


title: Neustadt-palkinto

text: Ehdokkaat valitse lautakunta, johon kuuluu vähintään seitsemän erikielistä jäsentä eri puolilta maailmaa. Pudotuspelinä toimitettavan äänestysmenetelmän on kehittänyt Kai Laitinen, joka oli tutustunut palkinnon luoneeseen virolaissyntyisen Ivaskiin tämän viettäessä kesiään Suomessa.


title: Neustadt-palkinto

text:
Palkinto myönnettiin 1984 suomalaiselle Paavo Haavikolle, jonka puolestapuhujana lautakunnassa toimi Bo Carpelan. 11 ehdokkaasta Haavikon rinnalle ratkaisevalle äänestyskierrokselle ylsi Jorge Luis Borges.
Haavikko oli ensimmäistä kertaa ehdokkaana jo 1972, tuolloin puhemiehenään Kai Laitinen. Haavikon lisäksi ainoana suomalaisehdokkaana on ollut runoilija Mirkka Rekola 2000, kun Kirsti Simonsuuri kuului valintalautakuntaan.


title: TrueCrypt

text: TrueCrypt oli reaaliaikainen salausohjelma Microsoft Windows-, Mac OS X- ja Linux-käyttöjärjestelmille. Aitojen levyosioiden lisäksi sillä voitiin salata virtuaaliosioita eli tiedostoja, jotka TrueCrypt näyttää levyosioina. Ohjelman kehitystyö lopetettiin keväällä 2014 ja käyttäjiä varoitetaan ohjelman turvattomuudesta. Kehittäjät suosittelivat käyttäjiä siirtymään käyttämään toista salausohjelmaa, BitLockeria. Viimeisin TrueCryptin ohjelmaversio 7.2 on pelkkä purkuohjelma. Tätä aiempi versio 7.1 on viimeinen, jossa on salaustoiminto.


title: TrueCrypt

text: Truecryptin pohjalta on sittemmin tehty mm. freeware-ohjelmistot Veracrypt ja CipherShed.


title: TrueCrypt

text: Muiden levynsalausohjelmistojen tavoin TrueCrypt oli altis muutamille yleisesti tunnetuille hyökkäyskeinoille kuten salausavainten lukemiselle muistista ja näppäilyntallennukselle. Osa hyökkäyksistä voitiin torjua käyttäjän varotoimilla, jotka on kuvattu TrueCryptin ohjeistuksessa.


title: TrueCrypt

text: TrueCrypt pyrkii myös tarjoamaan perustellun kiistettävyyden: salattu osio voidaan piilottaa toisen sisään. Koska sekä kätketty osio että sen sisältävä säiliöosio muistuttavat salattuna satunnaisdataa, on periaatteessa mahdotonta osoittaa, että säiliöosio sisältää kätketyn osion.


title: TrueCrypt

text: 70 000 euron joukkorahoituksen varoin tehdyssä auditioinissa ei löydetty merkkejä takaovista tai suunnitteluvirheistä, jotka tekisivät ohjelmasta turvattoman useimmissa tilanteissa. Tulokset julkistettiin huhtikuussa 2015.


title: TrueCrypt

text: Vaikka TrueCryptin lähdekoodi on julkinen, Open Source Initiativen ja useimpien Linux-jakeluiden luokittelussa TrueCryptin ohjelmistolisenssi, TrueCrypt Collective License ei ole vapaa.


title: Antti Westman

text: Antti Westman (taiteilijanimeltään Westman, s. 14. maaliskuuta 1979 Kangasala) on suomalainen laulaja ja kitaristi, joka tunnetaan parhaiten Brightboy-yhtyeestä. Aiemmin hän oli nu metal -yhtye Killprettyn laulajana.


title: Antti Westman

text: Elokuussa 2008 ilmestyi Westmanin ensimmäinen sooloalbumi "Kaikella kunnioituksella". Albumi sisältää tunnettuja suomirock-hittejä uusina tulkintoina. Albumilta julkaistiin "Älä unohda minua" -single 25. heinäkuuta 2008.


title: Antti Westman

text: Antti Westman ja Jesse Oliver Valo tekivät 06N-duona kappaleen "Yöbussi" vuonna 2013.


title: Antti Westman

text: Antti kuuluu nykyään myös Jalava-yhtyeeseen jossa vaikuttaa laulaja-kitaristina sekä yhtenä lauluntekijänä. Jalava julkaisi Vuosien jälkeen-levyn.


title: Westman

text: Westman tai Vestman on muun muassa seuraavien henkilöiden sukunimi:


title: Kaikella kunnioituksella

text: Kaikella kunnioituksella (POKOCD 357) on suomalaisen, Brightboy-yhtyeestä tutun laulajan Westmanin esikoisalbumi ja toistaiseksi ainoa albumi sooloartistina. Se julkaistiin 13. elokuuta 2008. Albumi sisältää tunnettuja suomirock-hittejä uusina tulkintoina.


title: Neiokõsõ

text: Neiokõsõ on virolainen yhtye, joka edusti maataan võronkielisellä laululla ”Tii” (tie) Eurovision laulukilpailussa 2004. Yhtye sai 57 pistettä ja tuli 11. sijalle, mutta se ei riittänyt finaaliin pääsyyn, vaan he olivat 14 pisteen päässä finaalista.


title: Sisilialainen puolustus, Grand Prix -hyökkäys

text: Grand Prix -hyökkäys on sisilialaisen puolustuksen muunnelma, jossa valkea pelaa siirron f4. Avausta kutsutaan myös nimellä McDonnelin hyökkäys 1800-luvulla eläneen Alexander McDonnellin mukaan. Muunnelma kuuluu anti-sisilialaisiin muunnelmiin, ja sitä pelataan, jotta vältettäisiin sisilialaisen puolustuksen pääjatkot.


text: Grand Prix -hyökkäyksessä valkea saa vierekkäiset e- ja f-sotilaat, jotka antavat selvän tilaedun kuningassivustalla. Musta usein sivustoi kuningaslähettinsä ja molemmat linnoittavat lyhyesti.


text: Mustan tärkeimmät vastaukset muunnelmaan ovat 2...d5, e6 ja Rc6. Peli voi jatkua Talin gambiitilla: 2.f4 d5 3.exd5 Rf6, mitä pidetään vahvana jatkona mustalle. Toinen vaihtoehto on eteneminen 3.e5, mikä voi johtaa ranskalaistyyppisiin asemiin, jos valkea pelaa d4 ja musta ...e6. Usein valkea pelaa kuitenkin ensin 2.Rc3 ja vasta seuraavalla siirrolla f4. GP-hyökkäyksen pääjatko on 2.Rc3 Rc6 3.f4 g6 4.Rf3 Lg7. Jatkossa valkea pelaa lähettinsä yleensä joko b5:een tarkoituksena vaihtaa se pois luoden mustalle kaksoissotilaan, tai c4:ään uhkaamaan mustan f7-ruutua.


title: Beaumont-en-Auge

text: Beaumont-en-Auge on kylä ja kunta Calvadosin departementissa Basse-Normandien hallintoalueella Ranskassa. Kunnassa oli 496 asukasta vuoden 1999 väestönlaskennassa. Beaumont-en-Augen pinta-ala on kahdeksan neliökilometriä.


title: Bernières-sur-Mer

text: Bernières-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 1 882 asukasta vuoden 1999 väestönlaskennassa. Bernières-sur-Merin pinta-ala on kahdeksan neliökilometriä.


title: Bernières-sur-Mer

text: Normandian maihinnousun ensimmäisen vaiheen, operaatio Neptunuksen, aikana kanadalainen Chaudièren rykmentti, Régiment de la Chaudière, joka oli yhdistetty joukkoyksikkönä kahdesta muusta kanadalaisrykmentistä, Dorchester et Beauce:sta ja the Megantic Machine Guns:sta 15. joulukuuta 1936, vapautti kunnan saksalaisista joukoista yhdessä kanadalaisen The Queen's Own Rifles of Canada -rykmentin kanssa. Régiment de la Chaudière oli ainoa ranskankanadalainen rykmentti, joka osallistui Normandian maihinnousuun.


title: Bretteville-sur-Laize

text: Bretteville-sur-Laize on kunta Calvadosin departementissa Basse-Normandien hallintoalueella Ranskassa. Kunnassa oli 1 504 asukasta vuoden 1999 väestönlaskennassa. Bretteville-sur-Laizen pinta-ala on 10 neliökilometriä.


title: Cabourg

text: Cabourg on kunta Calvadosin departementissa Basse-Normandien hallintoalueella Ranskassa. Kunnassa oli 3 520 asukasta vuoden 1999 väestönlaskennassa. Cabourgin pinta-ala on kuusi neliökilometriä.


title: FC Artmedia Petržalka

text: FC Artmedia Petržalka (tunnetaan myös nimellä FC Artmedia Bratislava) on slovakialainen jalkapalloseura, joka pelaa maan pääsarjassa Corgoň Ligassa. Seuran kotikenttä Štadión Petržalka sijaitsee Petržalkan kaupunginosassa Bratislavassa.


title: FC Artmedia Petržalka

text: Seura perustettiin vuonna 1898 nimellä "Pozsonyi Torna Egyesület". Seura on vaihtanut nimeään vuosikymmenien saatossa toistakymmentä kertaa. Slovakian itsenäisyyden aikana se tunnettiin aluksi nimellä FK Artmedia Petržalka. Vuonna 2005 otettiin käyttöön nimi FC Artmedia Bratislava, joka vaihdettiin nykyiseen muotoon 2007.


title: FC Artmedia Petržalka

text: FC Artmedia Bratislava selviytyi kauden 2005–2006 Mestarien liigan lohkovaiheeseen. Se voitti toisen karsintakierroksen ensimmäisessä osaottelussa Glasgow Celticin peräti 5–0 ja selviytyi jatkoon, vaikka skotlantilaiset voittivatkin toisen osan 4–0. Kolmannella karsintakierroksella Artmedia pudotti FK Partizanin rangaistuspotkukilpailun jälkeen. Lohkopeleissä Artmedia voitti FC Porton vieraissa maalein 3–2 ja pelasi kotonakin portugalilaisia vastaan maalittoman tasapelin. Lisäksi Artmedia pelasi kaksi tasapeliä Glasgow Rangersiä vastaan ja hävisi kahdesti Milanon Interille.


title: FC Artmedia Petržalka

text: Artmedia on voittanut Slovakian mestaruuden vuosina 2005 ja 2008, Slovakian cupin 2004 ja 2008 sekä Slovakian supercupin 2005.


title: Caumont-l’Éventé

text: Caumont-l’Éventé on kunta Calvados’n departementissa Basse-Normandien hallintoalueella Ranskassa. Kunnassa oli 1 192 asukasta vuoden 1999 väestönlaskennassa. Caumont-l’Éventén pinta-ala on kuusi neliökilometriä.


title: Clécy

text: Clécy on kunta Calvadosin departementissa Basse-Normandien hallintoalueella Ranskassa. Kunnassa oli 1 252 asukasta vuoden 1999 väestönlaskennassa. Clécyn pinta-ala on 25 neliökilometriä.


title: Clécy

text: Clécy on Orne-joen läheisyydessä, noin 35 km Caenin eteläpuolelta.


title: Clécy

text: Se kutsutaan "Norman Sveitsin pääkaupungiksi", tämä kylä juhlistaa maineensa karuista ja vehreästä Armorican massiivista laaksoista, joiden kautta Orne virtaa.


title: Clécy

text: Clécyissä voi harrastaa kaikenlaista ulkoilua muun muassa melontaa, varjoliitoa, kiipeilyä, kävelyä ja maastopyöräilyä.


title: Clécy

text: Nimi "Clécy" mainittiin vuonna 860, kun Kaarle Kaljupää oli vallassa.


title: Clécy

text: Kun Ranskan kantonit luotiin, Clécy oli kantonin pääkaupunki. Näin ei enää tapahtunut rakenneuudistuksien jälkeen vuonna 1801.


title: Clécy

text: Sen asukkaita kutsutaan Clécyensiksi.


Clécy


title: Clinchamps-sur-Orne

text: Clinchamps-sur-Orne on kunta Calvadosin departementissa Basse-Normandien hallintoalueella Ranskassa. Kunnassa oli 969 asukasta vuoden 1999 väestönlaskennassa. Clinchamps-sur-Ornein pinta-ala on kuusi neliökilometriä.


title: Colleville-Montgomery

text: Colleville-Montgomery on kunta Calvadosin departementissa Basse-Normandien hallintoalueella Ranskassa. Kunnassa oli 1 925 asukasta vuoden 1999 väestönlaskennassa. Colleville-Montgomeryn pinta-ala on kahdeksan neliökilometriä. Colleville-Montgomeryssa on Vaubanin suunnittelema linnoitus "La Redoute".


title: Anssi Löfman

text: Anssi Pekka Joel Löfman (s. 29. kesäkuuta 1987 Lappeenranta) on suomalainen jääkiekkoilija, joka pelaa SM-liigajoukkue Saimaan Pallossa. Hän toimii joukkueen varakapteenina. Löfman on pelipaikaltaan keskushyökkääjä, mutta hän osaa pelata myös laidassa.


title: Anssi Löfman

text: Löfman on Saimaan Pallon kasvatti. Hän voitti joukkueensa sisäisen pistepörssin B-nuorissa kaudella 2003–2004 ja C-nuorissa kaudella 2002–2003. Kaudella 2006–2007 Löfman voitti seuran A-nuorten sisäisen syöttöpörssin ja jakoi sisäisen pistepörssin voiton Markus Rämän kanssa tehoilla 9+17=26. Hän toimi SaiPan kapteenina. Samalla kaudella Löfman teki SM-liigadebyyttinsä ja hän pelasi kauden aikana kaikkiaan neljä ottelua tehden yhden maalin. Löfmanin liigauran avausosuma syntyi jo hänen ensimmäisessä SM-liigaottelussaan 22. helmikuuta 2007 vieraissa Hämeenlinnan Pallokerhoa vastaan. Hän keräsi ottelussa myös neljä jäähyminuuttia. Jo ennen liigadebyyttiään Löfman oli tehnyt kauden aikana debyyttinsä miesten peleissä pelaamalla neljä Mestis-ottelua alle 20-vuotiaiden maajoukkueessa. Maaliskuussa 2007 hän teki kaksivuotisen jatkosopimuksen SaiPan kanssa.


title: Anssi Löfman

text: Kaudella 2007–2008 Löfman vakiinnutti paikkansa SaiPan SM-liigajoukkueessa. Tulokaskausi toi Löfmanille 41 runkosarjaottelussa tehot 5+1=6, mutta hän pelasi osan kaudestaan vielä myös A-nuorissa. SM-liigan puolella Löfman pelasi lähinnä nelosketjun keskushyökkääjänä, laidoillaan tuolloin myös tulokaskauttaan pelanneet Elmeri Kaksonen ja Jonne Virtanen. Kolmikko solmi tammikuussa 2008 kaksivuotiset jatkosopimukset. SaiPan pääyhteistyökumppani Maxit valitsi Löfmanin kauden nuoreksi pelaajaksi ja palkitsi hänet 2000 euron stipendillä maaliskuussa 2008. Lokakuussa 2008 Löfman jatkoi sopimustaan vuodella kevääseen 2011 saakka.


title: Anssi Löfman

text: Löfman aloitti kauden 2008–2009 SaiPan varakapteenina. Hän pelasi erinomaisen alkukauden oli tekemässä läpimurtoaan, kunnes lokuussa 2008 Jokerien Tomi Mäki taklasi Löfmania polvella sillä seurauksella, että hän joutui pitkäksi aikaa sivuun. Mäki sai ottelussa ulosajon ja tuomittiin yhden ottelun pelikieltoon. Löfmanin toipumiseen ennustettiin menevän jopa puoli vuotta, mutta hän pääsi harjoittelemaan jo marraskuun loppupuolella. Löfmanin kausi jäi lopulta 36 runkosarjaottelun mittaiseksi ja se toi hänelle tehot 4+6=10.


title: Anssi Löfman

text: Ensimmäinen kokonainen liigakausi 2009–2010 toi Löfmanille tehot 8+8=16. Hänen seuraavaan kauteensa 2010–2011 sisältyi kuitenkin parin kuukauden polvivamma, jonka Löfman sai lokakuussa 2010. Maaliskuussa 2011 hän jatkoi SaiPa-sopimustaan kahdella vuodella. Kaudella 2011–2012 Löfman rikkoi ensimmäisen kerran kymmenen maalin rajan ja teki henkilökohtaisen maaliennätyksensä 11 osumallaan. Hänen kautensa jäi kuitenkin vain 33 runkosarjaottelun mittaiseksi loukkaantumisten takia; tammikuussa 2012 Löfman joutui viikoiksi sivuun ylävartalovamman takia. Kyseinen kylkiluuvamma uusiutui saman kuun lopulla, kun hän oli palannut jo kaukaloihin. Löfmanin toipumisajaksi ennustettiin noin kuukausi.


title: Anssi Löfman

text: Kaudella 2012–2013 Löfman teki SM-liigan yhden kauden piste-ennätyksensä tehoilla 9+19=28, joilla hän oli SaiPan toiseksi paras pistemies Stefano Giliatin jälkeen. Kaudeksi 2013–2014 Löfman siirtyi kaksivuotisella sopimuksella JYPin riveihin. Hän voitti joukkueessa European Trophyn mestaruuden. Joulukuussa 2014 Löfman teki kaksivuotisen jatkosopimuksen JYPin kanssa. Kaudella 2014–2015, kevään 2015 pudotuspeleissä hän oli joukkueen paras syöttäjä yhdeksällä syöttöpisteellään. Löfman voitti kauden päätteeksi SM-pronssia.


title: Anssi Löfman

text: Löfman oli kaudella 2015–2016 JYPin toiseksi paras maalintekijä ja kolmanneksi paras pistemies tehoilla 13+14=27. Kaudella 2016–2017 hän pelasi loukkaantumisen vuoksi runkosarjassa vain 37 ottelua. Löfman voitti kauden päätteeksi SM-pronssia.


title: Anssi Löfman

text: Kaudeksi 2017–2018 Löfman palasi kolmivuotisella sopimuksella kasvattajaseuraansa SaiPaan. Hänet nimettiin joukkueen varakapteeniksi. Löfmanin kausi jäi loukkaantumisten vuoksi kuitenkin vain 20 ottelun mittaiseksi ja se päättyi jo Tapaninpäivänä 2017.


title: Joutsan lukio

text: Joutsan lukio on Joutsan kirkonkylällä toimiva lukiokoulutusta antava oppilaitos. Lukion rehtorina toimii opinto-ohjaaja Sanna Pienmäki, kunnes uusi rehtori astuu virkaan lukuvuoden 2018-2019 alkaessa. Koulu on profiloitunut hyväksi yleislukioksi.


title: Joutsan lukio

text: Lukuvuoden 2007–2008 alussa opiskelijoita oli yhteensä 118. Opiskelijamäärä on viime vuodet pysytellyt alle 150:ssä. Pääosa oppilaista tulee Joutsan, Luhangan ja Hartolan kuntien alueelta.


title: Joutsan lukio

text: Lukion perustaminen juontaa Joutsassa vuoteen 1946, jolloin Joutsan Yhteiskoulun Kannatusyhdistys ry sai luvan perustaa oppikoulun. Ensimmäisenä rehtorina toimi Antti Hossola. Muista alkuvuosien opettajista mainittakoon muun muassa jääkärieversti Iivari Kauranen.


title: Joutsan lukio

text: Lukio-oikeudet Joutsan Yhteiskoulu sai vuonna 1961. Samana vuonna myös nykyinen lukiorakennus valmistui. Joutsan Yhteiskoulu siirtyi kunnan omistukseen vuonna 1973 ja vuotta myöhemmin siirryttiin peruskoululaitokseen. Tässä vaiheessa syntyi Joutsan lukio.


title: Joutsan lukio

text: Joutsan lukiorakennuksen peruskorjaus aloitettiin maaliskuussa 2007. Väistötiloina toimivat muun muassa Joutsan Opintola ja työväentalo. Koulu palasi takaisin lukiorakennukseen vuoden 2008 alussa. Rakennus vihittiin uudelleen käyttöön toukokuussa 2008.


title: Joutsan lukio

text: 1946–1967 Antti Hossola, 1967–1998 Rauno Kivistö, 1998–2003 Paavo Valkonen, 2003–2012 Seppo Degerman.


title: Yhdysvaltain laivastoakatemia

text: Yhdysvaltain laivastoakatemia (virallisesti "United States Naval Academy", myös "Annapolis", urheilumedia käyttää nimitystä "Navy" eli "Laivasto") on kadettikoulu, joka kouluttaa upseereita Yhdysvaltain laivastolle ja merijalkaväelle. Se sijaitsee Annapolisissa Marylandin osavaltiossa Chesapeakenlahden rannalla.


title: Yhdysvaltain laivastoakatemia

text: Laivastoakatemia on perustettu vuonna 1845. Sen entisistä oppilaista on tullut useita astronautteja, presidentti Jimmy Carter ja entinen presidenttiehdokas, senaattori John McCain. Akatemiaa johtaa superintendentti, joka on suoraan vastuussa laivasto-operaatioiden komentajalle. Vuodesta 2010 superintendentti on ollut vara-amiraali Michael H. Miller.


title: Yhdysvaltain laivastoakatemia

text: Nykyään akatemian pääaineita ovat arabian kieli, englannin kieli, fysiikka, historia, kansantaloustiede, kemia, kiinan kieli, konetekniikka, laivanrakennustekniikka, lentotekniikka, matematiikka, meritiede, valtio-oppi, sähkötekniikka ja tietojenkäsittelytiede.


title: Yhdysvaltain laivastoakatemia

text: Jatkotutkintoja ei suoriteta laivastoakatemiassa, vaan Naval War College ja Naval Postgraduate School -oppilaitoksissa. Oppilaskunta eli kadettiprikaati jaetaan kahteen rykmenttiin, jotka kukin koostuvat kolmesta pataljoonasta. Jokaisessa pataljoonassa on viisi komppaniaa, mistä tulee yhteensä 30 komppaniaa. Prikaatia johtaa viimeisen vuosikurssin kadetti eli "prikaatinkomentaja", joka valitaan johtamistaitojen ja opintomenestyksen perusteella. Hän on vastuussa kadettien koulutuksesta prikaatin komendantille, joka on arvoltaan kommodori.


title: Yhdysvaltain laivastoakatemia

text: Akatemialla on miesten joukkueet koripallossa, baseballissa, soudussa, maastojuoksussa ja jalkapallossa. Naisten joukkueita on lentopallossa, maastojuoksussa, golfissa, koripallossa ja tenniksessä.


title: Elina Jokipii

text: Elina Jokipii (s. 1971 Tampere) on suomalainen valokuvataiteilija. Hän on opiskellut Tampereen yliopiston kirjallisuustieteen draamalinjalla ja myöhemmin valokuvausta Britanniassa, jossa hän asuu ja työskentelee. Hän on valmistunut brittiläisen taideyliopiston Royal College of Art valokuvataiteen linjalta. Jokipii on pitänyt näyttelyitä Suomessa, Ruotsissa, Islannissa ja Britanniassa. Hän on toiminut vierailevana opettajana City of Westminster Collegessa vuodesta 2002 lähtien.


title: Elina Jokipii

text: Jokipiin tarkoituksena oli pitää vuonna 1994 välivuosi, ja hän lähti Britanniaan au pairiksi, mutta jäi sinne ensin työhön ja sitten opiskelemaan.


title: Fredrik Stoor

text: Fredrik Stoor (s. 28. helmikuuta 1984 Tukholma, Ruotsi) on ruotsalainen jalkapalloilija, joka edustaa englantilaista Fulham FC:tä. Stoor pelaa puolustajana ja on 183 senttimetriä pitkä.


title: Fredrik Stoor

text: Hänen isänsä ja äitinsä ovat syntyperältään suomalaisia – molemmat kasvoivat Vaasassa, äiti Margaret Stoor Kotirannassa ja isä Esa Siekkinen Palosaaressa. Fredrik syntyi kuitenkin Tukholmassa, jonne hänen vanhempansa olivat muuttaneet työn perässä vuonna 1979. Koska hänen vanhempansa olivat vaihtaneet ennen vuotta 1984 Ruotsin kansalaisiksi, tuli myös Fredrikistä automaattisesti ruotsalainen. Hän olisi mahdollisesti voinut saada 1. kesäkuuta 2003 voimaan tulleen lain myötä Suomen kaksoiskansalaisuuden ja valita edustaa Suomen jalkapallomaajoukkuetta. Keskustelua valinnasta ei kuitenkaan käyty.


title: Fredrik Stoor

text: Stoor edusti vuosina 2002–2006 Hammarbyta, josta hän siirtyi Norjaan Rosenborg BK:hon. Hammarbyssa pelatessaan hän viimeisteli kaksi maalia 51 ottelussa. Rosenborgissa hän pelasi 30 ottelua maaleitta. Stoorilla on kokemusta Mestarien liigasta Rosenborgista neljän ottelun verran. Fulhamiin hän siirtyi kesällä 2008. Ensimmäisellä kaudella Fulhamissa Stoor jäi John Paintsilin varjoon eikä pelannut kuin kahdessa Englannin Valioliigan ottelussa West Bromwich Albionia ja Arsenalia vastaan oikean puolustajan paikalla.


title: Fredrik Stoor

text: Stoor on edustanut vuodesta 2008 lähtien Ruotsin maajoukkuetta ja on pelannut kahdeksan ottelua ilman yhtäkään tehtyä maalia.


title: Ödeshögin kunta

text: Ödeshögin kunta () on Itä-Götanmaan läänissä sijaitseva Ruotsin kunta. Maakuntajaossa se kuuluu Itä-Götanmaahan. Kunnan keskustaajama on Ödeshög.


title: Ödeshögin kunta

text: Kunnan maapinta-ala on 433,97 neliökilometriä (1.1.2016) ja asukasluku 5 236 henkeä (31.12.2015).


title: Ödeshögin kunta

text: Kunta sijaitsee Ruotsin toiseksi suurimman järven Vätternin itärannalla ja siihen kuuluu eteläosa Tåkernin järvestä. Vätternistä kuntaan kuuluu 218,71 km² ja muita vesialueita on 16,31 km². Vuonna 2007 kunnassa oli 91,08 km² peltoa, joten saman ajankohdan maapinta-alaan vertaamalla saadaan peltojen osuudeksi 21,1 prosenttia kunnan maapinta-alasta. Ödeshögin naapurikunnat ovat Vadstena pohjoisessa, Mjölby ja Boxholm idässä sekä Tranås ja Jönköping etelässä.


title: Ödeshögin kunta

text: Kunnan nähtävyyksiä ovat muun muassa Rökstenen, Omberg, Hedan kirkko ja Alvastran luostarin rauniot. Lisäksi Ödeshögissä, Vätternin rannalla sijaitsee 33 hehtaarin kokoinen luonnonsuojelualue Kråkeryd. Alue on osittain Ruotsin valtion ja osittain yksityisten omistuksessa.


title: Ödeshögin kunta

text: Entinen jalkapalloilija Klas Ingesson on syntynyt Ödeshögissä.


title: Ödeshögin kunta

text:
Nykyinen Ödeshögin kunta koostuu seitsemästä entisestä maalaiskunnasta. Vuoden 1911 aluejaossa ne muodostivat (Kumlan kunnan kanssa) Lysingin kihlakunnan ja samannimisen käräjäkunnan. Vuoden 1952 kuntauudistuksessa alueelle muodostettiin kaksi suurkuntaa:
Molempien kuntien kuntamuoto oli maalaiskunta. Alvastra liitettiin Ödeshögiin jo vuonna 1969. Vuoden 1971 kuntauudistuksessa siirryttiin vielä yhtenäiseen kuntamuotoon, jolloin Ödeshögin "maalaiskunta" muutettiin Ödeshögin "kunnaksi".


title: Ödeshögin kunta

text: Kunnan keskustaajama Ödeshög on aiemmin ollut taajaväkinen yhdyskunta. Yhdyskunta perustettiin vuonna 1922 ja lakkautettiin vuonna 1957.


title: Ödeshögin kunta

text: Ödeshögin vaakuna vahvistettiin vuonna 1951 Alvastran maalaiskunnalle ja se pohjautuu Alvastran luostarin apotin 1300-luvulta peräisin olevaan sinettiin. Kun Alvastra ja Ödeshög vuonna 1969 yhdistyivät, otettiin kunnan vaakunaksi Alvastran vaakuna.


title: Ödeshögin kunta

text: Selitys: "I rött fält en uppskjutande abbotstav, åtföljd på dexter sida av en uppåtgående måne och på sinister sida av en sexuddig stjärna, alla av guld".("Punaisessa kentässä pystyssä oleva apotinsauva, saatteena oikealla puolella ylöspäin nouseva kuunsirppi ja vasemmalla puolella kuusisakarainen tähti, kaikki kultaa.")


title: Ödeshögin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 59 Suomessa syntynyttä, mikä vastasi 1,1 prosenttia kunnan väestöstä.


title: Ödeshögin kunta

text: Vielä vanhempien vuoden 1984 lopun tietojen mukaan 2,8 prosenttia kunnan asukkaista oli ulkomailla syntyneitä. Tuolloin kunnassa asui 61 Suomessa syntynyttä, mikä vastasi 1,0 prosenttia kunnan väestöstä.


title: Ödeshögin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 168 714 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 74 000 kruunua.


title: Ödeshögin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Ödeshögin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Ödeshögin kunta

text: Kunnassa on 2 taajamaa, joiden osuus kunnan väestöstä vuoden 2010 lopussa oli 55,1 prosenttia. Taajamien ulkopuolella asui tuolloin 2 370 asukasta. Seuraavassa on lueteltu kunnan alueella sijaitsevat taajamat väkilukuineen:


title: Ödeshögin kunta

text: Kunnan keskustaajama on lihavoitu.


title: Ödeshögin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Ödeshögin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Ödeshögin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Ödeshögin kunnanvaltuustossa vuodesta 1973 lähtien.


title: Ödeshögin kunta

text: Vuodesta 2016 alkaen kunta on jaettu seuraaviin piireihin:


title: Ödeshögin kunta

text: Ödeshögin kunnassa on vain yksi seurakunta, joka sekin on nimeltään Ödeshög. Ennen vuotta 2006 kunnassa oli seitsemän seurakuntaa, jotka olivat:


title: Ödeshögin kunta

text: Näistä Stora Åbytä on kutsuttu aiemmin lyhyesti Åbyksi ja Västra Tollstadia pelkästään Tollstadiksi. Trehörnaa on kutsuttu aikaisemmin nimellä Sankt Johannes.


title: Ödeshögin kunta

text: Edellä mainittujen seitsemän seurakunnan lisäksi alueella on ollut vielä kaksi muutakin seurakuntaa. Niistä Hästholmen liitettiin osaksi Västra Tollstadia jo keskiajalla. Sväm puolestaan liitettiin Ödeshögin seurakuntaan vuoden 1330 paikkeilla.


title: Royal College of Art

text: Royal College of Art on Lontoossa sijaitseva taideyliopisto. Se tarjoaa taiteiden ja muotoilun jatko-opintomahdollisuuksia.


title: Royal College of Art

text: College on perustettu 1837, ja se toimii useissa rakennuksissa Lontoon South Kensingtonissa ja Batterseassa. Sille myönnettiin Royal Charter in 1967, jolloin se sai oikeuden myöntää itsenäisesti omia tutkintoja. Se myöntää tutkintoja M.A., M.Phil. ja Ph.D.. Collegen taideteollisuuden ja muotoilun opetus on kansainvälisesti maineikasta.


title: Royal College of Art

text:
Koulun rehtori on Paul Thompson. Sen aiempia rehtoreita on muun muassa Christopher Frayling ja Richard Burchett.
The Royal College of Art vaikutti vahvasti modernin englantilaisen kuvanveiston syntymiseen 1920-luvulla, samoin pop-taiteen kehitykseen 1960-luvulla. Koulussa ovat opiskelleet muun muassa Henry Moore, Barbara Hepworth, Tony Cragg, Tracey Emin, David Hockney ja Bridget Riley.


title: Orajärvi (järvi Sodankylässä)

text: Orajärvi on keskikokoinen järvi, joka sijaitsee samannimisessä kylässä noin 20 kilometriä kaakkoon Sodankylän kirkonkylästä, valtatien 5 varressa välillä Sodankylä-Kemijärvi. Se kuuluu Kemijoen vesistöön. Orajärvi on myös kylä, ja sen alueella on neljä "kylänosaa", Orakylä, Hirviäkuru, Välisuvanto ja Tepsanniemi. Orajärven asukasluku on noin 250 henkilöä.


title: Carl-Fredrik Geust

text: Carl-Fredrik Geust ['geust] (s. 19. kesäkuuta 1944 Pirttikylä) on suomalainen tekniikan tohtori, diplomi-insinööri sekä sota- ja ilmailuhistorian asiantuntija. Nokian ja Soneran idänkaupan johtotehtävissä toiminut Geust on julkaissut useita Neuvostoliiton toisen maailmansodan aikaisia ilmavoimia ja lentokoneita käsitteleviä teoksia. Suomen johtaviin ilmailuhistorioitsijoihin kuuluva Geust palkittiin vuonna 2006 Suomen ilmailutoimittajien yhdistyksen vuotuisella Follow Me -tunnustuspalkinnolla. Geust on myös toimittanut Ruotsin lukijakunnalle useita suomalaisia sotahistoriallisia muistelma- ja muita teoksia.


title: Afgooye

text: Afgooye, Afgoye tai Afgoi on 18 625 asukkaan kaupunki Somaliassa, Shabeellaha Hoosen alueella noin 30 kilometrin päässä Mogadishusta. Kaupunki sijaitsee Shebelejoen varrella.


title: Afgooye

text: Somalian historiassa Afgooyen kaupungista tuli merkittävä, kun alueelle perustettiin Geledin sulttaanikunta 1600-luvulla. Afgooye oli sulttaanikunnan keskuspaikka.


title: Afgooye

text: Vuonna 2007 Somalian sodan aikana Mogadishusta pakeni noin 200 000 ihmistä Afgooyen alueelle.


title: A. E. Jokipii

text: Aapeli Erhard Jokipii (20. joulukuuta 1893 – 27. tammikuuta 1968) oli suomalainen lääninrovasti, asessori ja Suomen Kirkon Seurakuntatyön Keskusliiton pääsihteeri, kirjallisuuskriitikko ja suomentaja. Koulutukseltaan hän oli teologian tohtori. Jokipii kirjoitti paitsi kirjoja, myös artikkeleita aikakauslehtiin, muun muassa "Teologiseen aikakauskirjaan".


title: A. E. Jokipii

text: A. E. Jokipiin kirjastoa säilytetään pääosin Joensuun yliopiston kirjastossa. Hänen kirjoittamaansa J. Gummeruksen elämäkertaan liittyvä aineisto on säilytyksessä Kansalliskirjastossa.


title: A. E. Jokipii

text: Aapeli Erhard Jokipii oli naimisissa Frida Josefina Winterin kanssa. Heidän poikansa oli historiantutkija, professori Mauno Jokipii.


title: Alfred Klingler

text: Alfred Klingler () oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Klingler pelasi turnauksessa kolme ottelua.


title: Avellaneda

text: Avellaneda on satamakaupunki Argentiinan Buenos Airesin provinssissa aivan pääkaupunki Buenos Airesin kaakkoispuolella. Kaupungissa on 342 677 asukasta (vuonna 2010, Avellanedan "partido" ja urbaani asutuskeskus) ja sen pinta-ala on 55 neliökilometriä.


title: Avellaneda

text: Avellaneda on perustettu 7. huhtikuuta 1852. Kaupungissa on syntynyt useita tunnettuja jalkapalloilijoita, ja siellä on kaksi jalkapalloseuraa: Club Atlético Independiente ja Racing Club de Avellaneda.


title: Erich von dem Bach-Zelewski

text: Erich von dem Bach-Zelewski, oik. Erich Julius Eberhard von Żelewski, myös Erich von dem Bach (1. maaliskuuta 1899 Lauenburg, Pommeri, Saksa - 8. maaliskuuta 1972 München, Baijeri, Saksa) oli saksalainen SS-kenraali. Hänen korkein arvonsa SS:sä oli "SS-Obergruppenführer und General der Waffen-SS und Polizei".


title: Erich von dem Bach-Zelewski

text: Pian ensimmäisen maailmansodan syttymisen jälkeen 15-vuotias Bach-Zelewski ilmoittautui vapaaehtoiseksi. Päästäkseen armeijaan hän valehteli ikänsä värväystoimistossa. Maaliskuussa 1916 hänet ylennettiin luutnantiksi. Sodan jälkeen hän jäi palvelemaan armeijaan, ja hän osallistui myös Freikorps-joukkojen toimintaan.


title: Erich von dem Bach-Zelewski

text: Hän liittyi Saksan kansallissosialistiseen työväenpuolueeseen vuonna 1930 ja SS:n vuonna 1931. Hänestä tuli edustaja Reichstagiin 1932 ja hän toimi sellaisena vuoteen 1944 asti. Hän nousi SS:n arvoasteikossa nopeasti ja jo kansallissosialistisen puolueen valtaannousun vuonna 1933 hänet ylennettiin SS-Brigadeführeriksi. Noihin aikoihin Bach-Zelewski alkoi käyttämään äitinsä tyttönimeä Bach kuulostaakseen saksalaisemmalta. Virallisesti hän vaihtoi nimensä asuun Erich von dem Bach vuonna 1940.


title: Erich von dem Bach-Zelewski

text: Kesäkuussa 1934 hän oli mukana pitkien puukkojen yön puhdistuksissa, joissa SS kukisti Sturmabteilungin ja joissa teloitettiin toisinajattelijoita ja kansallissosialistisen puolueen vastustajia. Bach-Zelewski käytti tilaisuutta hyväkseen ja antoi määräyksen teloittaa vihamiehensä SS-upseeri Anton von Hohberg und Buchwaldin. Vuoteen 1937 mennessä Bach-Zelewski oli noussut Sleesian korkeimmaksi SS- ja poliisijohtajaksi .


title: Erich von dem Bach-Zelewski

text: Toisen maailmansodan aikana Bach-Zelewski osallistui partisaani-iskujen kostoihin siviiliväestöä vastaan ja juutalaisväestön tuhoamiseen Valko-Venäjällä. Hänen ehdotuksestaan perustettiin Auschwitzn keskitysleiri. Kun Saksa hyökkäsi Neuvostoliittoon kesällä 1941 Bach-Zelewski sai tehtäväkseen "Bandenkämpfverbände"-osastojen (”joukkotaisteluosastot”) johtamisen itärintamalla. Riiassa Bach-Zelewskin osastot teloittivat 35 000 siviiliä ja itä-Puolassa sekä Valko-Venäjällä 200 000 lisää. Bach-Zelewskin partisaanien vastaiset operaatiot olivat erittäin raakoja ja laajamittaisia, mutta niillä oli vain vähän vaikutusta partisaanitoimintaan. Hänen johtamat joukkonsa tukahduttivat myös Varsovan kansannousun 1944, tappaen yli 200 000, joista yli 65 000 joukkoteloituksissa.


title: Erich von dem Bach-Zelewski

text: Sodan loputtua Bach-Zelewski teki sopimuksen liittoutuneiden kanssa ja toimi todistajana Nürnbergin sotarikosoikeudenkäynneissä ja useissa muissa sotarikoksia käsitelleissä tuomioistuimissa. Vuonna 1951 Münchenin de-nazifikaatio-oikeusistuin tuomitsi hänet itsensä kymmenen vuoden vankeuteen. Seuraavana vuonna hän ilmoitti julkisesti olleensa joukkomurhaaja sodan aikana. Kun Bach-Zelewski vapautui edellisestä vankeusrangaistuksestaan 1961, hänet tuomittiin uudelleen neljäksi ja puoleksi vuodeksi vankeuteen osallisuudestaan pitkien puukkojen yönä tapahtuneisiin murhiin. Oikeudenkäynnissä hän julisti: ”Olen yhä täysin hitleriläinen.” Seuraavana vuonna hänet tuomittiin elinkaudeksi vankeuteen osallisuudestaan saksalaisten kommunistien murhiin vuonna 1933. Bach-Zelewski kuoli München-Harlaching-vankilan sairaalassa maaliskuussa 1972.


title: Maailman väkiluku

text: Maailman väkiluku on vuonna 2017 arviolta 7,6 miljardia ja edelleen kasvussa. Yhdistyneet kansakunnat (YK) arvioi maailman väkiluvun ylittäneen seitsemän miljardia 31. lokakuuta 2011. Yhdysvaltain väestönlaskentaviraston arvion mukaan seitsemän miljardin raja ylitettiin 12. maaliskuuta 2012.


title: Maailman väkiluku

text: YK:n vuoden 2017 ennusteen mukaan väkiluku on 8,6 miljardia vuonna 2030 ja 9,8 miljardia vuonna 2050. Väestön vuosikasvu on noin 83 miljoonaa.


title: Maailman väkiluku

text: Maailman väestön jakautuminen alueittain (2010):


title: Maailman väkiluku

text: Näissä luvuissa Venäjän väkiluku on laskettu kokonaan osaksi Eurooppaa, Australian ja Uuden-Seelannin väkiluvut osaksi Oseaniaa ja Länsi-Intia osaksi latinalaista Amerikkaa.


title: Maailman väkiluku

text: Maailman väestössä tapahtui suuri niin sanottu pullonkaulailmiö noin vuonna 70 000 eaa. Tuolloin Toban tulivuori Sumatran saarella purkautui, mistä seurasi ilmastokatastrofi, jonka uskotaan laskeneen ihmisten lukumäärän jopa vain muutamaan tuhanteen. Maatalouden kehittymiseen mennessä maailman väkiluku oli vakiintunut luultavasti miljoonaan tai joihinkin miljooniin ja väestötiheys oli kaikkialla hyvin matala.


title: Maailman väkiluku

text: Hyvin pitkän aikaa maailman väkiluvussa tapahtui vain hitaita muutoksia. Ihmisten kokonaismäärä oli varsin alhainen aivan viime vuosisatoihin asti. Vuoteen 1000 mennessä maapallolla ei elänyt edes nykyisten Yhdysvaltojen kokoista väestöä. Noin vuodesta 10 000 eaa. vuoteen 1 asti väestön kasvuvauhdin arvioidaan olleen noin 0,04 prosenttia vuodessa. Vuosina 1–1800 kasvuvauhti kaksinkertaistui noin 0,09 prosenttiin, pääasiassa maatalouden yleistymisen ja tehostumisen vuoksi. Sen jälkeen maapalloa on kohdannut todellinen väestöräjähdys. Kasvuvauhti kiihtyi yli kymmenkertaiseksi aiempaan nähden. 1800-luvulla se oli 0,6 %, 1900-luvun alkupuoliskolla 0,9 % ja 1900-luvun alkupuoliskolla sekä toisen maailmansodan jälkeen 1,8 %.


title: Maailman väkiluku

text: Rooman alueen ruttoepidemian takia Euroopan väkiluku puoliintui vuosien 541–900 aikana. Euroopan väestö oli hieman yli 70 miljoonaa vuonna 1340. 1300-luvulla musta surma laski maailman väestöä noin 450 miljoonasta 350–375 miljoonaan. Kesti lähes 200 vuotta ennen kuin Euroopan väkiluku palautui vuoden 1340 tasolle.


title: Maailman väkiluku

text: Ming-dynastian perustamisen jälkeen vuonna 1368 Kiinan väkiluku oli luultavasti noin 60 miljoonaa, mutta dynastian lopussa vuonna 1644 se oli jo 150 miljoonaa.


title: Maailman väkiluku

text: Amerikan mantereen väkiluku vuonna 1500 oli luultavasti 50–100 miljoonaa. Näinä aikoina arkeologisten todisteiden mukaan 90 prosenttia Amerikan alkuperäisasukkaiden kuolemista johtui eurooppalaisista taudeista kuten influenssasta, sillä eurooppalaiset olivat jo kehittäneet melko hyvän vastustuskyvyn näihin tauteihin. 1500-luvulta lähtien Amerikan väkiluku nousi pääasiassa eurooppalaisten siirtolaisten ja Afrikasta tuotujen orjien ansiosta.


title: Maailman väkiluku

text: Teollisen vallankumouksen jälkeen elinajanodote nousi erittäin paljon. Lontoossa alle viisivuotiaiden lasten kuolleisuus laski vuosina 1730–1830 74,5 prosentista 31,8 prosenttiin. Euroopan väestö tuplaantui 1700-luvulla sadasta miljoonasta kahteensataan miljoonaan. 1800-luvulla väestömäärä oli jo kolmesataa miljoonaa.


title: Maailman väkiluku

text: Väestönkasvusta tuli vielä nopeampaa rokotusten ja kehittyneempien lääkkeiden keksimisen jälkeen. Kun elinolosuhteet ja terveydenhuolto paranivat 1800-luvulla, Britannian väkiluku nelinkertaistui vuosisadassa. 1800-luvun alussa Britannian väkiluku oli 10 miljoonaa, mutta 1800- ja 1900-luvun taitteessa se oli jo 40 miljoonaa.


title: Maailman väkiluku

text: Alla olevassa taulukossa on esitetty maapallon väkiluvun kehitys vuosina 1750–2010. Vuosien 1750–1900 väkiluvut perustuvat Yhdysvaltain väestönlaskentaviraston koosteeseen, väkiluvut vuodesta 1950 alkaen YK:n tietoihin.


title: Maailman väkiluku

text: Maailman väkiluku saavutti miljardin ihmisen rajan vuonna 1804, kaksi miljardia 1927, kolme miljardia 1960, neljä miljardia 1974, viisi miljardia 1987, kuusi miljardia 1999 ja seitsemän miljardia 2011. Ei ole tarkkaa arviota, milloin maailman väestö saavutti miljardin ja kahden miljardin ihmisen rajan. Kolmen ja neljän miljardin rajapyykkejä ei virallisesti huomioitu, mutta Yhdysvaltain väestönlaskentavirasto asettaa ne heinäkuuhun 1959 ja huhtikuuhun 1974. YK juhli viiden miljardin rajapyykin ylittymistä 12. heinäkuuta 1987 ja kuuden miljardin 12. lokakuuta 1999. Yhdysvaltain väestönlaskentavirasto arvioi, että kuuden miljardin ihmisen rajapyykki ohitettiin muutamaa kuukautta aiemmin, 21. huhtikuuta 1999. YK arvioi seitsemän miljardin ihmisen määrän ylittyneen 31. lokakuuta 2011, Yhdysvallat 12. maaliskuuta 2012. Maailman väkiluku on siis kolminkertaistunut 72 vuodessa ja kaksinkertaistunut 38 vuodessa vuoteen 1999. Vastaavasti, väkiluvun kolminkertaistuminen kesti 159 vuotta vuodesta 1802, mutta enää 72 vuotta vuodesta 1927 vuoteen 1999.


title: Maailman väkiluku

text: Ennusteen mukaan maailman väkiluku saavuttaa kahdeksan miljardia vuonna 2025. Vuosina 2045–2050 väkiluku on luultavasti noin yhdeksän miljardia, arviot tosin vaihtelevat 7,4 miljardista 10,6 miljardiin. Arvioita on vaikea tehdä esimerkiksi kokonaishedelmällisyysluvun laskujen ja nousujen takia. Pitkän ajan arvioissa vuodeksi 2150 arviot vaihtelevat 3,2 miljardista (alhainen arvio) 24,8 miljardiin (korkea arvio). Mikäli kokonaishedelmällisyysluku jää vuoden 1995 tasolle, väestömäärä olisi jo 256 miljardia. Teollisuusmaissa väestönkasvu on kuitenkin hidastunut aina 1960-luvun lopulta lähtien. Myös useissa kehitysmaissa syntyvyys on kääntynyt laskuun. Laskusuuntaus on nähtävissä myös Saharan eteläpuolisessa Afrikassa, vaikka syntyvyys siellä on edelleen korkealla tasolla. Syntyvyyden laskun vaikutukset näkyvät vasta vuosien kuluttua. Ajanjaksolla 2010-2015 Aasiassa syntyi keskimäärin 2,20 lasta, Afrikassa 4,72, Euroopassa 1,60, latinalaisessa Amerikassa 2,14, Oseaniassa 2,41 ja Pohjois-Amerikassa 1,85 lasta jokaista naista kohden.


title: Maailman väkiluku

text: YK:n arvio maailman väkiluvun tulevasta kehityksestä:


title: Dallas Mavericks

text: Dallas Mavericks on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Dallas Texasin osavaltiossa ja se pelaa kotiottelunsa American Airlines Center -areenassa. Dallas Mavericks kuuluu NBA:n läntisen konferenssin lounaiseen divisioonaan yhdessä Houston Rocketsin, Memphis Grizzliesin, New Orleans Pelicansin ja San Antonio Spursin kanssa.


title: Dallas Mavericks

text: Joukkue selviytyi NBA:n loppuotteluihin ensimmäistä kertaa vuonna 2006, jolloin Miami Heat voitti mestaruuden otteluvoitoin 4–2. Mavericks selviytyi loppuotteluihin uudelleen kaudella 2010–2011, jolloin vastassa oli jälleen Miami Heat. Tällä kertaa Mavericks voitti mestaruuden otteluvoitoin 4–2. Mestarijoukkueessa pelasivat muun muassa Dirk Nowitzki, Tyson Chandler, Jason Kidd, Shawn Marion, Predrag Stojaković ja Jason Terry.


title: Dallas Mavericks

text: Dallas Mavericksin tunnetuin nykypelaajia on Dirk Nowitzki. Joukkueen omistaa liikemies Mark Cuban. Forbes Magazinen mukaan noin 438 miljoonan dollarin arvoinen Mavericks on kuudenneksi arvokkain NBA-seura edellään New York Knicks, Los Angeles Lakers, Chicago Bulls, Boston Celtics ja Houston Rockets.


title: Ġ

text: Ġ (ġ) on latinalainen kirjain, joka on muodostettu "G"–kirjaimesta, jonka päällä on piste. Sitä käytetään arabian, tšetšeenin ja ukrainan translitteroidessa. Sitä käytetään iirissä ja maltain kielessä. Sitä käytettiin ennen muinaisenglannissa.


title: Ġ

text: Kyrillisessä aakkostossa sitä vastaa "Ґ"–kirjain.


title: Houston Rockets

text: Houston Rockets on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Houston Texasin osavaltiossa ja se pelaa kotiottelunsa Toyota Center -areenassa. Houston Rockets kuuluu NBA:n läntisen konferenssin lounaiseen divisioonaan yhdessä Dallas Mavericksin, Memphis Grizzliesin, New Orleans Pelicansin ja San Antonio Spursin kanssa.


title: Houston Rockets

text: Rockets on voittanut NBA-mestaruuden kaksi kertaa, vuosina 1994 ja 1995. Vuonna 1994 seura voitti loppuotteluissa New York Knicksin otteluvoitoin 4–3, seuraavana vuonna Orlando Magicin otteluvoitoin 4–0. Mestaruusvuosina joukkueessa pelasivat muun muassa Hakeem Olajuwon, Otis Thorpe, Vernon Maxwell, Robert Horry ja Kenny Smith sekä kesken jälkimmäisen kauden seuraan tullut Clyde Drexler.


title: New Orleans Pelicans

text: New Orleans Pelicans on yhdysvaltalainen ammattilaiskoripalloseura, joka pelaa NBA-liigassa. Seura perustettiin vuonna 1988 nimellä Charlotte Hornets, ja se toimi Charlottessa. Vuonna 2002 Hornets muutti New Orleansiin, Louisianan osavaltioon. Vuonna 2013 seuran nimi vaihdettiin Hornetsista Pelicansiksi. Pelicans pelaa kotiottelunsa New Orleans Arenassa (sponsorinimi Smoothie King Center), ja se kuuluu NBA:n läntisen konferenssin lounaiseen divisioonaan yhdessä Dallas Mavericksin, Houston Rocketsin, Memphis Grizzliesin ja San Antonio Spursin kanssa.


title: New Orleans Pelicans

text: Seuran perusti liikemies George Shinn, joka sai idean vuonna 1985. Charlotte Hornets liittyi NBA:han kaudella 1988–1989 uutena laajennusjoukkueena. Seuran kotistadion oli 24 000 -paikkainen Charlotte Coliseum, joka oli seitsemän ensimmäisen kauden ajan loppuunmyyty jokaisessa Hornetsin NBA-ottelussa. Hornetsin ensimmäisen kauden joukkue oli täynnä kokemattomia sekä uransa loppupuolella olevia pelaajia. Joukkue oli kuitenkin suosittu takamiestensä Muggsy Boguesin ja Rex Chapmanin ansiosta.


title: New Orleans Pelicans

text: Ensimmäisen kerran Hornets eteni pudotuspeleihin kaudella 1992–1993, jolloin se eteni konferenssinsa välieriin. Kausi oli myös ensimmäinen, jollion seura voitti enemmän pelejä kuin hävisi. Vuoteen 2002 mennessä seura eteni vielä kolme kertaa pudotuspeleissä konferenssin välieriin kausina 1997–1998, 2000–2001 ja 2001–2002.


title: New Orleans Pelicans

text: 1990-luvun aikana seuran suosio oli laskenut pelillisten ja pelin ulkopuolisten asioiden johdosta. Hornets oli kaupannut muun muassa Glen Ricen, Alonzo Mourningin ja Larry Johnsonin, mikä raivostutti kannattajia. Lisäksi seuran perustajaa ja omistajaa George Shinnia epäiltiin raiskauksesta. Vuonna 2000 seuran pelaaja Bobby Phills kuoli auto-onnettomuudessa kilpailtuaan joukkuetoverinsa kanssa. Kun katsojamäärät putosivat 2000-luvun alussa entisestään, Shinn uhkasi siirrättää seuran uudelle markkina-alueelle, ellei kaupunki rakennuttaisi seuralle uutta kotiareenaa. Lopulta Shinn päätyi siirtämään seuran New Orleansiin ja seura nimettiin New Orleans Hornetsiksi.


title: New Orleans Pelicans

text:
Ensimmäisellä kaudellaan New Orleansissa joukkue eteni pudotuspeleihin, joissa se putosi heti ensimmäisellä kierroksella. Kauden 2002–2003 päätteeksi seura antoi potkut suositulle valmentajalleen, Paul Silasille. Hänen tilalleen tuli Tim Floyd, joka johdatti joukkueensa seuraavalla kaudella pudotuspelien ensimmäiselle kierrokselle. Kauden päätteeksi Floyd sai potkut ja valmentajaksi hankittiin Byron Scott. Kausi 2004–2005 oli seurahistorian huonoin, sillä Hornets voitti 18 ottelua ja hävisi 64.
Ennen kauden 2005–2006 alkua Yhdysvaltain rannikolle iski Hurrikaani Katrina, joka aiheutti tuhoa New Orleansissa. Hurrikaanin takia NBA-kautta ei voitu aloittaa kaupungissa, vaan seura päätettiin sijoittaa väliaikaisesti muuhun kaupunkiin. Lopulta Hornets sijoitettiin Oklahoma Cityyn, jossa seura käytti kotiareenanaan Ford Centeria. Seurasta käytettiin tällöin nimitystä New Orleans/Oklahoma City Hornets.


title: New Orleans Pelicans

text: Hornets pelasi Oklahomassa kahden kauden ajan, eikä päässyt kumpanakaan kautena pudotuspeleihin. Toisaalta seura varasi vuoden varaustilaisuudessa Chris Paulin, joka valittiin . Kaudeksi 2007–2008 Hornets palasi New Orleansiin ja sitoutui pelaamaan kaupungissa seuraavat viisi vuotta.


title: New Orleans Pelicans

text: Hurrikaani Katrinan jälkeen New Orleans sai järjestettäväkseen vuoden 2008 . Kausi 2007–2008 oli seuran historian paras, sillä Hornets voitti 56 ottelua ja hävisi 26. Pudotuspeleissä Hornets voitti ensin Dallas Mavericksin voitoin 4–1, mutta hävisi toiselle kierroksella San Antonio Spursille voitoin 4–3.


title: New Orleans Pelicans

text: Kauden 2009–2010 alussa seura oli voittanut kolme ottelua ja hävinnyt kuusi, minkä takia Hornets antoi päävalmentaja Scottille potkut. Loppukauden hänen tilallaan oli toimitusjohtaja Jeff Bower. Hornets sijoittui kauden päätteeksi divisioonansa viimeiseksi ja jäi pudotuspelien ulkopuolelle ensimmäistä kertaa kolmeen kauteen. Kauden jälkeen valmentajaksi hankittiin Monty Williams. Kaudella 2010–2011 seura eteni jälleen pudotuspeleihin, mutta putosi heti ensimmäisellä kierroksella.


title: New Orleans Pelicans

text: Huhtikuussa 2013 kauden pudotuspeleistä ulos jäänyt Hornets julkisti seuran nimenvaihdoksen New Orleans Pelicansiksi. Pelicansin ensimmäinen virallinen tilaisuus on . Kaudella 2013–2014 Pelicans voitti 34 ottelua ja hävisi 48, eikä tämän myötä päässyt kauden pudotuspeleihin. Kesällä 2014 Charlotte Bobcats vaihtoi nimensä Charlotte Hornetsiksi, minkä myötä myös Pelicansin vuosina 1988–2002 tekemät saavutukset siirrettiin Charlotte Hornetsille.


title: New Orleans Pelicans

text: Pelicans on pelannut kotiottelunsa New Orleans Arenalla vuodesta 2002 lähtien. Areena valmistui vuonna 1999, ja koripallopeleissä sen kapasiteetti on 18 500 katsojaa.


title: New Orleans Pelicans

text: Charlottessa Hornets pelasi ottelut 24 000 -paikkaisella Charlotte Coliseumilla. Vuosina 2005–2007 seura joutui käyttämään Oklahoma Cityn Ford Centeria.


title: New Orleans Pelicans

text: Seuran otteluiden katsojakeskiarvot olivat suurimmillaan joukkueen pelatessa Charlottessa. Vuosina 1995–1997 Hornetsin kotiotteluita seurasi ennätykselliset 24 042 ihmistä ottelua kohden. Vähiten katsojia oli ennen siirtoa New Orleansiin kaudella 2001–2002, jolloin katsojia kävi otteluissa keskimäärin 11 286.


title: New Orleans Pelicans

text: Seuran perustaja George Shinn myi 2010 Hornetsin NBA:lle 300 miljoonalla dollarilla. Liikemies Larry Ellison teki seurasta suuremman tarjouksen, mutta Shinn valitsi NBA:n tarjouksen, koska Ellison olisi siirrättänyt seuran San Josén kaupunkiin.


title: New Orleans Pelicans

text: Vuonna 2011 Forbes arvioi seuran arvoksi 280 miljoonaa dollaria. Hornetsin liikevaihto oli 100 miljoonaa dollaria. Seuran tulos oli 5,9 miljoonaa tappiollinen, ja lisäksi Hornetsilla oli velkaa yli 100 miljoonaa dollaria. Syyskuussa 2011 NBA ilmoitti olevansa valmis myymään seuran. Hornets myytiin 338 miljoonalla dollarilla huhtikuussa 2012 liikemies Tom Bensonille.


title: Leptiini

text: Leptiini (kreikan kielen sanasta λεπτός eli leptós, laiha) on rasvakudoksen vereen erittämä kylläisyyshormoni, joka säätelee ruokahalua ja elimistön energiankäyttöä. Leptiini löytyi vuonna 1994.


title: Leptiini

text: Leptiini kertoo hypotalamuksen kautta keskushermostolle kehon varastorasvan määrästä. Leptiinin määrän lisääntyessä ruokahalu vähenee ja leptiinin vähetessä syntyy näläntunne. Lisäksi leptiini vaikuttaa eläinten ja ihmisten aktiivisuuteen. Leptiini vaikuttaa ruokahaluun ja aktiivisuuteen yhdessä insuliinin ja melatoniinin kanssa. Leptiini estää insuliinin ja kortisolin erittymistä. Leptiini hillitsee ruokahalua ja nälkää ja vaikuttaa tyreotropiinin (TSH) ja kortikotropiinin (ACTH) erittymiseen aivolisäkkeestä, mikä vuorostaan vaikuttaa elimistön aineenvaihdunnan vilkkauteen.


title: Leptiini

text: Leptiinipitoisuudessa tapahtuu nousu ennen murrosiän alkamista. Raskauden aikana myös istukka erittää leptiiniä. Leptiini säätelee myös nestetasapainoa, verisuonten, verisolujen muodostusta sekä T-soluvälitteistä immuniteettiä. Leptiinin erityksellä on 24 tunnin vuorokausittainen vaihtelu.


title: Svetlana Savitskaja

text: Svetlana Jevgenjevna Savitskaja (; s. 8. elokuuta 1948 Moskova, Venäjä) on entinen neuvostoliittolainen naislentäjä ja kosmonautti, josta tuli vuonna 1982 Sojuz T-7 -lennon miehistön jäsenenä toinen avaruuslennolle osallistunut nainen maailmassa 19 vuotta Valentina Tereškovan lennon jälkeen. Hän on neuvostoliittolaisen ilmamarsalkka Jevgeni Savitskin tytär.


title: Svetlana Savitskaja

text: Hänet valittiin kosmonauttikoulutukseen vuonna 1980.


title: Svetlana Savitskaja

text: Savitskaja suoritti Saljut 7 -avaruusasemalta 25. heinäkuuta 1984 ensimmäisenä naisena maailmassa avaruuskävelyn. Avaruuskävely kesti 3 tuntia 35 minuuttia. Hän testasi tuolloin Vladimir Djanibekovin kanssa uudenlaista työkalua, jolla voi hitsata ja leikata metallia avaruudessa.


title: Svetlana Savitskaja

text: Palattuaan Maahan Savitskaja nimitettiin kokonaan naisista muodostuvan Kansainvälistä naistenpäivää juhlistavan Saljut 7:n Sojuz-miehistön komentajaksi. Lento peruutettiin myöhemmin.


title: Svetlana Savitskaja

text: Hän sai kahdesti Neuvostoliiton sankarin palkinnon.


title: Svetlana Savitskaja

text: Hän on myös koe- ja kilpalentäjä – vuodesta 1974 lähtien hän saavutti 18 kansainvälistä maailmanennätystä MiG-lentokoneella ja kolme ennätystä laskuvarjohypyssä joukkuelajissa. Hän saavutti myös ensimmäisen sijan kuudennessa FAI:n taitolennon maailmanmestaruuskilpailussa vuonna 1970.


title: Svetlana Savitskaja

text: Savitskaja jäi eläkkeelle kosmonautintyöstään vuonna 1993.


title: Svetlana Savitskaja

text: Hän on Venäjän federaation kommunistisen puolueen edustajana Venäjän federaation valtionduumassa vuodesta 1989 (valittiin uudelleen joulukuussa 2007).


title: Tampereen Ilveksen SM-sarjakausi 1950–1951

text: Tampereen Ilves pelasi kaudella 1950–51 jääkiekon SM-sarjassa ja voitti kahdeksannen Suomen mestaruutensa.


text: SM-sarjan sarjajärjestelmä uudistettiin kaudelle 1950–51. Sarja laajennettiin kymmeneen joukkueeseen (nousijat Rauman Lukko, Tampereen Pallo-Veikot, Tampereen Kilpa-Veljet ja takaisin noussut Karhu-Kissat; putoajat HPK ja TPK) ja jaettiin kahteen lohkoon. Kummankin lohkon joukkueet pelasivat keskenään kaksinkertaisen sarjan ja lohkojen voittajat kohtasivat loppuotteluissa.


text: Ilves pelasi kotiottelunsa Koulukadun kentällä. Joukkuetta valmensi jo kaikkiaan yhdeksättä kauttaan Risto Lindroos, kun taas kapteenina toimineelle Lotfi Nasibille kausi oli tässä tehtävässä ensimmäinen ja viimeinen. Eniten pisteitä Ilveksestä teki jo kuudennella perättäisellä kaudella Aarne Honkavaara, joka teki loppuottelut mukaan lukien 10 ottelussa 21 maalia ja antoi 14 syöttöä.


text: Ilveksen joukkue säilyi jotakuinkin entisellään edelliseltä kaudelta. Jo yli kymmenen kautta Ilveksessä pelannut puolustaja Teuvo Hellén lopetti uransa ja Pekka Myllylä tuli jakamaan maalivahtivastuuta Juhani Linkosuon kanssa. Hyökkääjä Tapani Jänne pelasi ensimmäisen kahdesta SM-sarjakaudestaan.


text: Ilves pelasi runkosarjan A-lohkossa voittaen kaikki ottelunsa.


text: Huomionarvoista on, että sarjan ensimmäisellä kierroksella Ilves löi kaikki vastustajansa selvin numeroin, kun taas toisella kierroksella nämä pysyivät paremmin vauhdissa mukana, lukuun ottamatta sarjajumboksi jäänyttä TPV:tä, joka kärsi lähes yhtä pahan tappion kuin ensimmäiselläkin yrittämällä.


text: Ilves kohtasi loppuotteluissa B-lohkon ykkösen Hämeenlinnan Tarmon. Tarmo oli niin ikään voittanut lohkonsa tappioitta, joskin pelannut yhden tasapelin.


text: Ensimmäinen osaottelu 4. maaliskuuta Tampereella päättyi tasalukemiin 1–1. Toinen peli pelattiin heti seuraavana päivänä Hämeenlinnassa, ja Ilves voitti sen 3–4 ja näin Suomen mestaruuden 1951.


text: Vuonna 1951 pelattiin A-nuorten Suomen-mestaruudesta seitsemättä vuotta, ja Ilves jäi ensimmäisen kerran vaille mitalia.


title: UEFA-cupin kausi 2008–2009

text: UEFA Cupin kausi 2008–2009 on jalkapallokilpailu UEFA Cupin 38. kausi. Loppuottelu pelataan, 20. toukokuuta 2009, Fenerbahçe Şükrü Saracoğlulla, Istanbulissa Turkissa.


title: UEFA-cupin kausi 2008–2009

text:
Osallistujat UEFA Cupiin tai sen karsintaan jakautuvat maittain mukaan seuraavasti:
"lisäksi"


title: UEFA-cupin kausi 2008–2009

text: Ensimmäinen karsintakierros: (74 joukkuetta)


title: UEFA-cupin kausi 2008–2009

text: Toinen karsintakierros: (64 joukkuetta)


title: UEFA-cupin kausi 2008–2009

text: Ensimmäinen kierros: (80 joukkuetta)


title: UEFA-cupin kausi 2008–2009

text: Lohkovaihe: (40 joukkuetta)


title: UEFA-cupin kausi 2008–2009

text: Pudotuspelit: (32 joukkuetta)


title: UEFA-cupin kausi 2008–2009

text:
Ensimmäisen karsintakierroksen arvonta suoritettiin 1. heinäkuuta 2008, Sveitsissä. Ensimmäiset osaottelut pelattiin 17. heinäkuuta 2008 ja toiset osaottelut pelattiin 31. heinäkuuta 2008.
!colspan="5"|Eteläinen ja Välimeren alue


title: UEFA-cupin kausi 2008–2009

text: !colspan="5"|Keski ja Itäinen alue


title: UEFA-cupin kausi 2008–2009

text: !colspan="5"|Pohjoinen alue


title: UEFA-cupin kausi 2008–2009

text: Toisen karsintakierroksen arvonta suoritettiin 1. elokuuta 2008, Sveitsissä. Ensimmäiset osaottelut pelataan 14. elokuuta 2008 ja toiset osaottelut pelataan 28. elokuuta 2008.


title: UEFA-cupin kausi 2008–2009

text: !colspan="5"|Eteläinen ja Välimeren alue


title: UEFA-cupin kausi 2008–2009

text: 32 joukkuetta pääsivät suoraan ensimmäiselle kierroksella. Mukaan tuli myös toisen karsintakierroksen 32 voittajaa ja 16 hävinnyttä joukkuetta Mestarien liigan kolmannelta kierrokselta. 80 joukkuetta on jaettu kahdeksaan 10 joukkueen ryhmään; 5 sijoitettua ja 5 sijoittamatonta joukkuetta. Joukkueet pelaavat kaksi ottelua, kotona ja vieraissa. Jokaisten otteluparien voittajat pääsevät lohkovaiheeseen.


title: UEFA-cupin kausi 2008–2009

text:
Ensimmäisen kierroksen arvonta suoritettiin 29. elokuuta 2008. Ensimmäiset osaottelut pelataan 18. syyskuuta 2008 ja toiset osaottelut 2. lokakuuta 2008.
!colspan="5"|Ryhmä 1


title: UEFA-cupin kausi 2008–2009

text: !colspan="5"|Ryhmä 2


title: UEFA-cupin kausi 2008–2009

text: !colspan="5"|Ryhmä 3


title: UEFA-cupin kausi 2008–2009

text: !colspan="5"|Ryhmä 4


title: UEFA-cupin kausi 2008–2009

text: !colspan="5"|Ryhmä 5


title: UEFA-cupin kausi 2008–2009

text: !colspan="5"|Ryhmä 6


title: UEFA-cupin kausi 2008–2009

text: !colspan="5"|Ryhmä 7


title: UEFA-cupin kausi 2008–2009

text: !colspan="5"|Ryhmä 8


title: UEFA-cupin kausi 2008–2009

text: Joukkueet jaetaan kahdeksaan lohkoon ja kussakin lohkossa on 5 joukkuetta. Kaikki pelaavat jokaista vastaan vain kerran. Kaikkien lohkojen 3 parasta joukkuetta selviää pudotuspeleihin.


title: UEFA-cupin kausi 2008–2009

text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: UEFA-cupin kausi 2008–2009

text: Pudotuspelien ensimmäiselle kierrokselle selvisivät lohkojen ensimmäiseksi, toiseksi ja kolmanneksi sijoittuneet sekä Mestarien liigan lohkovaiheessa kolmanneksi sijoittuneet, yhteensä 32 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta.


title: UEFA-cupin kausi 2008–2009

text: Ensimmäisen pudotuspelikierroksen arvonta suoritettiin 19. joulukuuta 2008.


title: UEFA-cupin kausi 2008–2009

text: Neljännesvälierien otteluparien arvonta suoritettiin myös 19. joulukuuta 2008.


title: UEFA-cupin kausi 2008–2009

text: Puolivälierin otteluparien arvonta suoritettiin 20. maaliskuuta 2009.


title: UEFA-cupin kausi 2008–2009

text: Välierin otteluparien arvonta suoritettiin myös 20. maaliskuuta 2009.


title: UEFA-cupin kausi 2008–2009

text: Vahvistetut pelaajat ovat aktiivisia.


title: NRJ Top 10

text: NRJ Top 10 on Radio NRJ:n lista, joka listaa arki-iltaisin klo 18.00 alkaen NRJ:n kuuntelijoiden 10 toivotuinta kappaletta kuluneen päivän ajalta. Listaan vaikuttavat vain netissä annetut ja toivotut kappaleet. Listan kolmen kärki uusitaan NRJ:n päivälähetyksessä arkisin klo 10.


title: NRJ Top 10

text: Ennen NRJ Top 10:ä esitettiin myös televisiossa. Nelosen televisioima listaohjelma kuitenkin lakkautettiin 2006-2007-vuodenvaihteessa. Ohjelman juontajina sen olemassaolon aikana toimi ensin Kristiina Komulainen ja viimeisen puolivuotisen ajan Jukka Rossi.


title: Oreksiinit

text: Oreksiinit ovat hypotalamuksen tuottamia neuropeptidihormoneja. Oreksiineja on kahta eri lajia eli oreksiini A ("OXA") ja oreksiini B ("OXB"), joista käytetään myös nimityksiä hypokretiinit 1 ja 2. Oreksiini A:ssa on 33 ja oreksiini B:ssä 28 aminohappoa. Oreksiinien nimet johtuvat kreikan sanasta orexis = ruokahalu, johon niiden vaikutus ensimmäisenä liitettiin. Ne kiihdyttävät myös muita elintoimintoja ja ovat yhteydessä muun muassa narkolepsiaan ja ne vaikuttavat myös ruokahaluun.


title: Oreksiinit

text: Tutkijat ovat selvittäneet, olisiko oreksiiniin vaikuttavalla lääkkeellä hyviä ominaisuuksia unilääkkeenä. Lääkkeeltä toivotaan puuttuvan perinteisten unilääkkeiden haittavaikutuksia, kuten tokkuraisuutta ja huonomuistisuutta. Myös laihdutuslääkkeenä sillä on toivottu olevan tehoa.


title: Oreksiinit

text: Hermosoluista tihkuva adenosiini on sen vastavaikuttaja.


title: Oreksiinit

text: Oreksiini-A:n CAS-numero on 205599-75-3 ja oreksiini-B:n CAS-numero 205599-76-4.


title: Oreksiinit

text: Uni-valverytmiä säätelee joukko hermoverkkojen muodostamia säätelyjärjestelmiä. Tällaisia järjestelmiä muodostavat valvetilassa pysymistä edistävät neuronit, kuten lateraalisen hypotalamuksen oreksiinineuronit, ja unta edistävät neuronit, kuten ventro-lateraalisen preoptisen tumakkeen neuronit. Koska järjestelmät estävät toisiensa toimintaa, niiden yhteisvaikutusta on ehdotettu kuvattavaksi kiikkumallilla. Tällaisessa mallissa unta ja vireyttä säätelevät järjestelmät muodostavat yhdessä uni- ja valvetilojen välisen säätelyjärjestelmän, jonka tilaa säädetään normaalin vuorokausirytmin ja homeostaasin ohjaamana. Kun kiikun toinen puoli muuttuu hallitsevaksi, sen lisääntynyt aktiivisuus pyrkii automaattisesti tukahduttamaan kiikun toista puolta vakauttaen samalla omaa toimintaansa. Tämän seurauksena siirtymä unen ja valveen välillä on nopeaa ja täydellistä.


title: Oreksiinit

text:
Oreksiinien merkitys vireysjärjestelmän toiminnassa on stimuloida useita eri kraniaalisen aivosillan valveilla pysymistä edistäviä aivotumakkeita, jotka edelleen säätelevät aivokuoren vireyttä. Oreksiinien ohjaamia vireystilaa ylläpitäviä neuroneja on noradrenergisessa sinertävässä aivotäplässä, glutamatergisissa parabrachiaalisessa tumakkeessa ja precaeruleuksisella alueella, serotoninergisessä dorsaalisessa raphen tumakkeessa, dopaminergisessa periakveduktaalisessa harmaassa aineessa ja histaminergisessa tuberomamillaarisessa tumakkeessa, jotka muodostavat toisen tärkeimmistä vireysjärjestelmää ylläpitävistä nousevista radoista. Kaikkien näiden nousevat aksonit kulkevat lateraalisen hypotalamuksen läpi, jossa niiden toimintaan myötävaikuttavat oreksinergiset neuronit. Hermoradat jatkavat edelleen aivokuoreen sekä suoraan että etuaivojen pohjaosan kautta, jossa niiden toimintaa aktivoivat lisäksi koli- ja GABAergiset neuronit. Toinen nouseva rata kulkee kolinergisten pedunkulopontisen tegmentaalitumakkeen ja laterodorsaalisen tegmentaalitumakkeen kautta, jotka oreksiinien myötävaikutuksella stimuloivat talamusta edistäen sensorisen tiedon välit-ymistä aivokuorelle. Oreksiinit stimuloivat myös REM-off neuroneja ventrolateraalisessa periakveduktaalisessa harmaassa aineessa ja lateraalissa aivosillan tegmentumissa, joiden tehtävä on estää REM-unta. Yhdessä REM-unta aktivoivien kolienergisten neuronien kanssa niistä uskotaan muodostuvan toisen rinnakkaisen kiikkusysteemin, joka säätelee siirtymistä REM- ja NREM-unen välillä.
Vaikka oreksiinineuroneja esiintyykin ainoastaan pienessä osassa hypotalamusta, niiden toimintaan heijastuvat signaalit eri puolilta aivoja sekä muiden neuronien että humoraalisen viestinnän välityksellä. On arvioitu, että tämä mahdollistaa järjestelmän reagoimisen sekä sisäisiin että ulkoisiin tiloihin mahdollistaen sopivan vasteen syntymisen kulloisessakin tilanteessa. Suurin osa näistä signaaleista saadaan limbisestä järjestelmästä, jonka lisäksi humoraalinen säätely ja yhteydet hypotalamuksen muihin osiin mahdollistavat reagoinnin elimistön homeostaattiseen tilaan, vuorokausirytmiin ja ympäristön vaikutukseen. Oreksiinijärjestelmä toimiikin useiden fysiologisten toimintojen integraattorina yhdistellen tietoa muun muassa vireystilasta, energiatasapainosta, aistihavainnoista ja endokriinisesta toiminnoista sopivan vasteen tuottamiseksi. Eläinkokeissa on todettu neuronien aktivaation olevan jaksoittaista ja yhtenevää monoaminergisten neuronien kanssa siten, että aktiivisen hereillä olon aikana niiden toiminta on vilkkaimmillaan, lyhytaaltounen aikana vähäistä mutta REM-unen aikana kokonaan sammutettua, mikä viittaa oreksiinien vakauttavan valvetilaa ohjaamalla vireysjärjestelmän toimintaa.


title: Oreksiinit

text: Normaalisti oreksiinien eritys on kiivaimmillaan valvetilassa aktiivisen toiminnan aikana. Henkilöt, joiden oreksiinineuronit ovat tuhoutuneet, voivat helposti vaipua uneen päiväsaikaan jopa kesken aktiviteetin uni-valvetilan stabiloinnin puuttuessa. Koska REM-off järjestelmä ei aktivoidu normaalisti oreksiinien puutteen vuoksi, tällaisen henkilön nukahtaessa NREM-vaihe jää hyvin lyhyeksi tai se puuttuu kokonaan. Mahdolliseen oirekirjoon kuuluu jopa vaipuminen osittaiseen REM-tilaan myös valveilla ollessa.


title: Oreksiinit

text: Tavallinen oreksiinineuronien tuhoutumisen aiheuttama sairaus on narkolepsia, jossa henkilö vaipuu uneen epäsopivalla hetkellä. Tyypillisesti uni siirtyy REM-vaiheeseen heti nukahtamisen alussa, minkä lisäksi potilailla esiintyy usein REM-off järjestelmän toimimattomuuden vuoksi hallusinaatioita sekä nukahtamisen että heräämisen aikana, todentuntuisia unia ja unihalvauksia hereillä ollessa ilman, että henkilö kärsisi erityisesti univajeesta. Yllättävästi narkolepsia ei ilmene pelkästään nukahteluna päiväsaikaan vaan myös yöunen katkonaisuutena, minkä uskotaan johtuvan uni-valvetilaa säätelevän kiikkusysteemin epävakaudesta. Tautiin liittyy hyvin usein myös katapleksisia kohtauksia, jossa henkilön lihasjänteys katoaa äkillisesti joko kokonaan tai osittain. Tällainen lihasten atonia ilmenee varsinkin voimakkaan tunnereaktion yhteydessä.


title: Oreksiinit

text: Oreksiinipoistogeenisillä hiirillä tehdyissä eläinkokeissa havaittiin samantyyppisiä lihastonuksen häviämisestä johtuneita eläinten kaatumisia, kuin mitä ihmisillä ilmenee katapleksisessa kohtauksessa. Vastaavasti koirilla, joilta puuttui OX2R:ää koodaava geeni, todettiin narkolepsiaa vastaavia oireita. Sakurain ym. suorittamassa eläinkokeissa OX2R-poistogeeniset hiiret osoittivat narkoleptisia piirteitä, jotka eivät kuitenkaan olleet niin vakavia kuin mitä oreksiinipoistogeenisillä hiirillä havaittiin. OX1R- poistogeenisillä hiirillä narkoleptiset oireet eivät olleet nähtävissä, mutta OX1R- + OX2R-poistogeenisillä hiirillä narkolepsia esiintyi yhtä voimakkaana kuin oreksiinipoistogeenisillä hiirilläkin. Tämä viittaa siihen, että vaikka pelkkä OX1R:en puuttuminen ei aiheuta narkoleptisia oireita, molempien reseptorien signalointireittien täytyy olla häiriintyneitä, jotta narkolepsian fenotyyppi olisi täydellinen. Ihmisillä narkolepsiaa sairastavien henkilöiden selkäydinnesteestä löytyneen oreksiini A:n määrä on tutkittaessa ollut hyvin vähäistä tai jopa puuttunut kokonaan, ja post mortem -tutkimuksissa oreksiinipeptidejä ei ole pystytty löytämään havaittavia määriä aivosillasta tai selkäytimestä. Kun narkoleptikoilla myös muiden oreksiineihin liittyvien merkkiaineiden määrät ovat alentuneet, tämä viittaisi tilan johtuvan ennemmin oreksiinineuroneiden taantumisesta kuin oreksiinigeenin luennan vähenemisestä. Kaikki nämä tulokset vahvistavat osaltaan oletusta yhteydestä narkolepsian ja oreksiinijärjestelmän häiriöiden välillä.


title: Oreksiinit

text: Päinvastaisessa tapauksessa unettomuudesta kärsivät kokevat, etteivät he saa tarpeeksi unta, vaikka tutkittaessa heidän yöuniensa voidaan usein todeta olleen lähes normaalin pituista. Aivosähkökäyrätutkimuksissa on todettu, että näillä henkilöillä esiintyy normaalisti vain hereillä ollessa havaittavaa gamma-aktiivisuutta (> 30 Hz) myös unen aikana. Aivoissa tapahtuvan yhtäaikaisten valve- ja unitila-aktiivisuuden vuoksi ylivireydestä kärsivät tuntevat itsensä unen jälkeen edelleen väsyneiksi ja kokevat enimmäkseen valvoneensa unen aikana. Kliinisen lääketutkimuksen toiseen vaiheeseen edenneet ensimmäiset oreksiini-reseptoriantagonistit ovat tuottaneet lupaavia tuloksia ylivireydestä johtuvan unettomuuden hoidossa


title: FIFPro

text: Fédération Internationale Des Associations de Footballeurs Professionels eli FIFPro on jalkapallon kansainvälinen pelaajayhdistys.


title: FIFPro

text: FIFPro on perustettu vuonna 1965. Nykyisin siihen kuuluu 42 kansallista pelaajayhdistystä. Suomen Jalkapallon Pelaajayhdistys on ollut FIFPron jäsen vuodesta 2001.


title: Sheila Taormina

text: Sheila Christine Taormina (s. 18. maaliskuuta 1969 Livonia, Michigan) on yhdysvaltalainen urheilija. Hän on kilpaillut kansainvälisellä tasolla uinnissa, triathlonissa ja nykyaikaisessa viisiottelussa.


title: Sheila Taormina

text: Atlantan olympialaisissa 1996 Taormina voitti olympiakultaa 4×200 metrin vapaauintiviestissä. Hän oli osallistunut uinnissa Yhdysvaltain olympiakarsintoihin jo vuosina 1988 ja 1992 pääsemättä kuitenkaan olympialaisiin. Uintiuransa Taormina lopetti Atlantan olympialaisten jälkeen. Triathlonia hän kokeili ensimmäisen kerran vuonna 1998. Vuonna 2000 hän voitti triathlonin Yhdysvaltain olympiakarsinnan ja selviytyi Sydneyn olympialaisiin, jossa laji oli ensimmäistä kertaa olympialaisten ohjelmassa. Sydneyssä hän johti kilpailua uintiosuuden jälkeen ja sijoittui lopulta kuudenneksi. Toukokuussa 2004 hän voitti triathlonin olympiamatkan maailmanmestaruuden. Ateenan olympialaisissa 2004 hän kärsi pyöräilyn aikana jalkakrampeista ja sijoittui lopulta sijalle 23.


title: Sheila Taormina

text: Ateenan olympialaisten jälkeen hän kokeili hetken maastohiihtoa kunnes siirtyi nykyaikaiseen viisiotteluun. Nykyaikaisen viisiottelun maailmancupissa hänellä on useita osakilpailusijoituksia kymmenen parhaan joukkoon. Vuoden 2007 MM-kisoissa hän sijoittui henkilökohtaisessa kilpailussa yhdeksänneksi. Kesäkuussa 2008 hän varmisti pääsynsä Pekingin olympialaisiin. Pekingissä hän sijoittui lajissaan 19:nneksi ja hänestä tuli ensimmäinen nainen joka on osallistunut olympialaisiin kolmessa eri urheilulajissa.


title: Sheila Taormina

text: Taormina on valmistunut Georgian yliopistosta.


title: Ma Perkins

text: Ma Perkins on yhdysvaltalainen vuosina 1933–1960 radiossa esitetty saippuasarja. Sarja kertoi Ma Perkinsin ja hänen kolmen lapsensa Eveyn, Johnin ja Fayn elämästä.


title: Ma Perkins

text: Sarjan lähetykset alkoivat elokuussa 1933 cincinnatilaisella WLW -asemalla, jolta se siirtyi saman vuoden joulukuussa valtakunnalliselle NBC:lle. Myöhemmin sarjaa lähetti myös CBS, osin samanaikaisesti NBC:n kanssa. Euroopassa "Ma Perkins" oli kuultavissa Radio Luxembourgilta.


title: Ma Perkins

text: Nimiroolia esitti Virginia Payne (7. joulukuuta 1909 – 10. helmikuuta 1977), joka roolin saadessaan oli 23 -vuotias. Sponsorina toimi lähes koko sarjan ajan Procter & Gamble. On arvioitu, että "Ma Perkins"in avulla myytiin 27 vuoden aikana 3 miljardia laatikollista Oxydol -saippuahiutaleita.


title: Ma Perkins

text: "Ma Perkins" ja Victoria Payne pääsivät molemmat Radio Hall of Fameen vuonna 1988.


title: Kalajokilaakso (lehti)

text: Kalajokilaakso on Ylivieskassa ja Ylivieskan läpi virtaavan Kalajoen ympäristökunnissa, entisen Oulun läänin eteläosassa kolme kertaa viikossa ilmestyvä sanomalehti. Lehti on joutunut supistamaan ilmestysmistiheyttään, sillä parhaimmillaan lehti ilmestyi jopa kuusi kertaa viikossa. Lehti on ilmestynyt vuodesta 1927 lähtien ja sen perustaja oli Aarne Halla. Lehteä kustantaa Keski-Pohjanmaan Kirjapaino Oyj. Lehden päätoimittajana toimii Seppo Kangas.


title: Kalajokilaakso (lehti)

text: Kalajokilaakso-lehden levikki on 5 992 kpl (Levikkitutkimus 2014). Keskiviikkoisin jaetaan yli 40 000 lehteä ilmaisjakeluna Kala- ja Pyhäjokilaaksossa. Lehden keskustoimitus sijaitsee Ylivieskassa. Lehti painetaan samaan konserniin kuuluvan, Art-Print Oy:n rotaatiopainossa Kokkolassa.


title: Arthur Knautz

text: Arthur Knautz (20. maaliskuuta 1911 Daaden – 6. elokuuta 1943) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Knautz pelasi turnauksessa kaksi ottelua.


title: Karl Kreutzberg

text: Karl Kreutzberg (15. helmikuuta 1912 – 13. elokuuta 1977) oli saksalainen käsipalloilija ja olympiavoittaja, joka pelasi maalivahtina. Hän oli mukana Saksan kultaa voittaneessa joukkueessa Berliinin olympialaisissa 1936. Kreutzberg pelasi turnauksessa kaksi ottelua.


title: Wilhelm Müller (käsipalloilija)

text: Wilhelm Müller (5. joulukuuta 1909 – 22. helmikuuta 1984) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936.


title: Edgar Reinhardt

text: Edgar Reinhardt (21. toukokuuta 1914 – 11. tammikuuta 1985) oli saksalainen käsipalloilija ja olympiavoittaja, joka pelasi maalivahtina. Hän oli mukana Saksan kultaa voittaneessa joukkueessa Berliinin olympialaisissa 1936. Reinhardt pelasi turnauksessa kaksi ottelua.


title: Affiinimuunnos

text: Lineaarialgebrassa affiinimuunnos kuvaa lähdevektoriavaruuden kohdevektoriavaruuteen. Affiinimuunnos on määritelty


title: Affiinimuunnos

text: missä formula_2 on lineaarikuvaus, formula_3 kuvattava vektori ja formula_4 siirtymä.


title: Affiinimuunnos

text: Yleisesti ottaen matriisi formula_2 määrää kierron, skaalauksen ja peilauksen se voidaan esittää muodossa:


title: Affiinimuunnos

text: missä formula_7 on skaalausmatriisi, formula_8 on kiertomatriisi ja formula_9 on peilausmatriisi. Skaalausmatriisi on lävistäjämatriisi.


title: Affiinimuunnos

text: Affiinimuunnoksen ominaisuuksia:Kierretään pistettä formula_10 formula_11 astetta kaksiulotteisen koordinaatiston origon ympäri. Esitetään piste vektorina formula_12. Koska muunnos koostuu vain kierto-operaatiosta, muunnosmatriisi ja siirtovektori ovat


title: Affiinimuunnos

text: koska formula_15 ja formula_16. Näin ollen muunnokseksi saadaan


title: Affiinimuunnos

text: ja kierretyn pisteen koordinaateiksi saadaan matriisin kertolaskusääntöä käyttäen


title: Fritz Spengler

text: Fritz Spengler (6. syyskuuta 1908 – 10. maaliskuuta 2003) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Spengler pelasi turnauksessa kaksi ottelua.


title: Rudolf Stahl

text: Rudolf Stahl (11. helmikuuta 1912 – 7. kesäkuuta 1984) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Stahl pelasi turnauksessa kaksi ottelua.